text:
1 Ebyomumirembe
Chapter 1
1 Adamu, Seezi, Enosi;
2 Kenani, Makalaleri, Yaledi;
3 Enoki, Mesuseera, Lameka;
4 Nuuwa, Seemu, Kaamu, ne Yafeesi.
5 Batabani ba Yafeesi; Gomeri, ne Magogi, ne Madayi, ne Yavani, ne Tubali, ne Meseki, ne Tirasi.
6 Ne batabani ba Gomeri; Asukenaazi, ne Difasi, ne Togaluma.
7 Ne batabani ba Yavani; Erisa, ne Talusiisi, Kittimu, ne Lodanimu.
8 Batabani ba Kaamu; Kuusi, ne Mizulayimu, Puti, ne Kanani.
9 Ne batabani ba Kuusi; Seeba, ne Kavira, ne Sabuta, ne Laama, ne Sabuteka. Ne batabani ba Laama; Seeba, ne Dedani.
10 Kuusi n'azaala Nimuloodi: n'atanula okuba ow'amaanyi mu nsi.
11 Mizulayimu n'azaala Ludimu, ne Anamimu, ne Lekabimu, ne Nafutukimu,
12 ne Pasulusimu, ne Kasulukimu Abafirisuuti gye baava, ne Kafutolimu.
13 Kanani n'azaala Sidoni omubereberye we, ne Keesi;
14 n'Omuyebusi n'Omwamoli n'Omugirugaasi;
15 n'Omukiivi n'Omwaluki n'Omusiini;
16 n'Omwaluvadi n'Omuzemali n'Omukamasi.
17 Batabani ba Seemu: Eramu; ne Asuli, ne Alupakusaadi, ne Luddi, ne Alamu, ne Uzi, ne Kuuli, ne Geseri, ne Meseki.
18 Alupakusaadi n'azaala Seera, Seera n'azaala Eberi.
19 Eberi n'azaalirwa abaana babiri ab'obulenzi: erinnya ly'omu Peregi; kubanga mu nnaku ze ensi mwe yagabanirwa; n'erinnya lya muganda we Yokutaani,
20 Yokutaani n'azaala Alumodaadi, ne Serefu, ne Kazalumavesi, ne Yera;
21 ne Kadolaamu, ne Uzali, ne Dikula;
22 ne Ebali, ne Abimayeeri, ne Seeba;
23 ne Ofiri, ne Kavira, ne Yobabu. Abo bonna baali batabani ba Yokutaani,
24 Seemu, Alupakusaadi, Seera;
25 Eberi, Peregi, Lewu;
26 Serugi, Nakoli, Teera;
27 Ibulaamu ye Ibulayimu.
28 Batabani ba Ibulayimu; Isaaka ne Isimaeri.
29 Okwo kwe kuzaalibwa kwabwe: omubereberye wa Isimaeri, Nebayoosi; awo Kedali, ne Adubeeri, ne Mibusamu,
30 Misuma, ne Duma, Massa; Kadadi, ne Tema,
31 Yetuli, Nafisi, ne Kedema. Abo be baana ba Isimaeri.
32 Ne batabani ba Ketula, omuzaana wa Ibulayimu; oyo n'azaala Zimulaani, ne Yokusaani, ne Medani, ne Midiyaani, ne Isubaki, ne Suwa. Ne batabani ba Yokusaani; Seeba, ne Dedani.
33 Ne batabani ba Midiyaani; Efa, ne Eferi, ne Kanoki, ne Abida, ne Erudaa. Abo bonna baali batabani ba Ketula.
34 Ibulayimu n'azaala Isaaka. Batabani ba Isaaka; Esawu ne Isiraeri.
35 Batabani ba Esawu; Erifaazi, Leweri; ne Yewusi, ne Yalamu, ne Koola.
36 Batabani ba Erifaazi; Temani, ne Omali, Zeefi, ne Gatamu, Kenazi, ne Timuna, ne Amaleki.
37 Batabani ba Leweri; Nakasi, Zeera, Samma, ne Mizza.
38 Ne batabani ba Seyiri; Lotani, ne Sobali, ne Zibyoni, ne Ana, ne Disoni, ne Ezeri, ne Disani.
39 Ne batabani ba Lotani; Koli ne Komamu: ne Timuna yali mwannyina Lotani.
40 Batabani ba Sobali; Aliyani ne Manakasi ne Ebali, Seefi ne Onamu. Ne batabani ba Zibyoni; Aya ne Ana.
41 Batabani ba Ana; Disoni. Ne batabani ba Disoni; Kamulani ne Esubani ne Isulani ne Kerani,
42 Batabani ba Ezeri; Birukani ne Zaavaai, Yaakani. Batabani ba Disani; Uzi ne Alani.
43 Kale abo be bakabaka abaafuga mu nsi ya Edomu, kabaka yenna nga tannafuga baana ba Isiraeri: Bera mutabani wa Byoli; n'erinnya ly'e kibuga kye lyali Dinukaba.
44 Bera bwe yafa, Yobabu mutabani wa Zeera ow'e Bozula n'afuga mu kifo kye.
45 Yobabu bwe yafa, Kusamu ow'ensi y'Abatemani n'afuga mu kifo kye.
46 Kusamu bwe yafa, Kadadi mutabani wa Bedadi eyakuba Midiyaani mu ttale lya Mowaabu n'afuga mu kifo kye: n'erinnya ly'ekibuga kye lyali Avisi.
47 Kadadi n'afa, Samula ow'e Masuleka n'afuga mu kifo kye.
48 Samula bwe yafa, Sawuli ow'e Lekobosi ekiri ku Mugga n'afuga mu kifo kye.
49 Sawuli bwe yafa, Baalukanani mutabani wa Akubooli n'afuga mu kifo kye.
50 Baalukanani bwe yafa, Kadadi n'afuga mu kifo kye; n'erinnya ly'ekibuga kye lyali Payi: ne mukazi we erinnya lye yali Meketaberi muwala wa Matuledi, muwala wa Mezakabu.
51 Kadadi bwe yafa. N'abakungu ba Edomu be bano; omukungu Timuna, omukungu Aliya, omukungu Yesesi;
52 omukungu Okolibama, omukungu Era, omukungu Pinoni;
53 omukungu Kenazi, omukungu Temani, omukungu Mibuzali;
54 omukungu Magudyeri, omukungu Iramu. Abo be bakungu ba Edomu.


c: text/html

text:
Yeremiya
Chapter 30
1 Ekigambo ekyajja eri Yeremiya okuva eri Mukama nga kyogera nti
2 Bw'ati bw'ayogera Mukama Katonda wa Isiraeri nti Weewandiikire mu kitabo ebigambo byonna bye nnaakakubuulira.
3 Kubanga ennaku zijja, bw'ayogera Mukama, lwe ndikyusa nate obusibe bw'abantu bange Isiraeri ne Yuda, bw'ayogera Mukama: era ndibakomyawo mu nsi gye nnawa bajjajjaabwe, era baligirya.
4 Era bino bye bigambo Mukama bye yayogera ebya Isiraeri n'ebya Yuda.
5 Kubanga bw'ati bw'ayogera Mukama nti Tuwulidde eddoboozi ery'okukankana, ery'okutya so si lya mirembe.
6 Mubuuze nno mulabe oba ng'omusajja alumwa okuzaala: kiki ekindabya buli musajja emikono gye nga gikutte mu mbinabina ng'omukazi alumwa okuzaala, n'amaaso gonna gafuuse ebbala lyago?
7 Woowe kubanga olunaku olwo lukulu so tewali lulwenkana: kye kiseera Yakobo mw'alabira ennaku; naye alirokoka mu zo.
8 Awo olulituuka ku lunaku olwo, bw'ayogera Mukama w'eggye, ndimenya ekikoligo kye ku nsingo yo, era ndikutula ebisiba byo; so bannaggwanga nga tebakyamufuula muddu nate:
9 naye baliba baddu ba Mukama Katonda waabwe ne Dawudi kabaka waabwe gwe ndibayimusiza.
10 Kale totya, ai Yakobo omuddu wange, bw'ayogera Mukama; so tokeŋŋentererwa, ai Isiraeri: kubanga, laba, ndikulokola nga nnyima wala, n'ezzadde lyo nga nnyima mu nsi ey'obusibe bwabwe; awo Yakobo alikomawo, era alitereera, alyessa, so tewaliba alimutiisa.
11 Kubanga nze ndi wamu naawe, bw'ayogera Mukama, okukulokola: kubanga ndimalirawo ddala amawanga gonna gye nnakusaasaanyiza, naye ggwe sirikumalira ddala: naye ndikubuulirira mpola, so sirikuleka n'akatono nga tobonerezebbwa.
12 Kubanga bw'ati bw'ayogera Mukama nti Ebbwa lyo teriwonyezeka, n'ekiwundu kyo kya kitalo.
13 Tewali wa kukuwolereza, onyigibwe: tolina ddagala eriwonya.
14 Baganzi bo bonna bakwerabidde; tebakunoonya: kubanga nkufumise ekiwundu eky'omulabe, okukangavvula okw'omukambwe; kubanga obutali butuukirivu bwo bungi, kubanga ebibi byo byali byeyongedde.
15 Okaabira ki olw'ekiwundu kyo? obulumi bwo tebuwonyezeka: kubanga obutali butuukirivu bwo bungi, kubanga ebibi byo byali byeyongedde, kyenvudde nkukola ebyo.
16 Abo bonna abakulya kyebaliva baliibwa; n'abalabe bo bonna buli omu ku bo baligenda mu kusibibwa; n'abo abakunyaga baliba munyago, n'abo bonna abakuyigga ndibagabula okuba omuyiggo.
17 Kubanga ndikukomezaawo obulamu, era ndikuwonya ebiwundu byo, bw'ayogera Mukama; kubanga bakuyise eyagobebwa, nga boogera nti Ye Sayuuni omuntu yenna gw'atanoonya.
18 Bw'ati bw'ayogera Mukama nti Laba, ndikyusa nate obusibe bw'eweema za Yakobo, era ndisaasira ennyumba ze; n'ekibuga kirizimbibwa ku kifunvu kyakyo, n'olubiri lulisigalawo ng'engeri yaalwo bw'eri.
19 Awo mu byo muliva okwebaza n'eddoboozi ly'abo abasanyuka: era ndibaaza, so tebaliba batono; era ndibawa ekitiibwa, so tebaliba bato.
20 Era n'abaana baabwe baliba nga bwe baali olubereberye, n'ekibiina kyabwe kirinywezebwa mu maaso gange, era ndibonereza bonna abalibajooga.
21 N'omulangira waabwe aliba munnaabwe bo, n'oyo alibafuga aliva mu bo wakati; era ndimusembeza, era alijja we ndi kubanga ani eyali ayaŋŋanze okujja we ndi? bw'ayogera Mukama.
22 Nammwe munaabanga bantu bange, nange naabanga Katonda wammwe.
23 Laba, kibuyaga wa Mukama kye kiruyi kye, afulumye, kibuyaga ayera: aligwa ku mutwe gw'ababi.
24 Obusungu bwa Mukama omukambwe tebulidda okutuusa lw'alimala okutuukiriza, okutuusa lw'alikomekkereza omutima gwe gye gumaliridde: mu nnaku ez'oluvannyuma mwe mulikitegeerera.

robotstxt: allowed

filter: keep


text:
Yeremiya
Chapter 38
1 Awo Sefatiya mutabani wa Mallani ne Gedaliya mutabani wa Pasukuli ne Yukali mutabani wa Seremiya ne Pasukuli mutabani wa Malukiya ne bawulira ebigambo Yeremiya bye yabuulira abantu bonna ng'ayogera nti
2 Bw'ati bw'ayogera Mukama nti Asigala mu kibuga muno alifa ekitala n'enjala ne kawumpuli naye oyo afuluma n'agenda eri Abakaludaaya aliba mulamu, n'obulamu bwe buliba munyago gy'ali, era aliba mulamu.
3 Bw'ati bw'ayogera Mukama nti Ekibuga kino tekirirema kuweebwayo mu mukono gw'eggye lya kabaka w'e Babulooni, naye alikimenya.
4 Awo abakungu ne bagamba kabaka nti Tukwegayiridde, omusajja ono attibwe; kubanga anafuya emikono gy'abasajja abalwanyi abasigadde mu kibuga muno, n'emikono gy'abantu bonna, ng'abagamba ebigambo ebifaanana bwe bityo: kubanga omusajja ono tayagaliza mirembe bantu bano wabula obubi.
5 Awo Zeddekiya kabaka n'ayogera nti Laba, ali mu mukono gwammwe: kubanga kabaka si ye ayinza okukola ekigambo kyonna okubaziyiza.
6 Awo ne batwala Yeremiya ne bamusuula mu nnyumba ey'obunnya eya Malukiya omwana wa kabaka eyali mu luggya olw'abambowa: ne bassa Yeremiya n'emigwa. So mu bunnya nga temuli mazzi wabula ebitosi: Yeremiya n'atubira mu bitosi.
7 Awo Ebedumereki Omuwesiyopya omulaawe eyali mu nnyumba ya kabaka bwe yawulira nga batadde Yeremiya mu bunnya; kabaka ng'atudde mu mulyango gwa Benyamini;
8 awo Ebedumereki n'ava mu nnyumba ya kabaka n'agamba kabaka nti
9 Mukama wange kabaka, abasajja bano bakoze bubi mu byonna bye bakoze Yeremiya nnabbi gwe basudde mu bunnya; era ayagala kufiira mu kifo mw'ali olw'enjala: kubanga tewakyali mmere mu kibuga:
10 Awo kabaka n'alyoka alagira Ebedumereki Omuwesiyopya ng'ayogera nti Ggya wano abasajja amakumi asatu obatwale ogende nabo, olinnyise Yeremiya nnabbi ng'omuggya mu bunnya nga tannafa.
11 Awo Ebedumereki n'atwala abasajja abo n'agenda nabo, n'ayingira mu nnyumba ya kabaka wansi w'eggwanika, n’aggyayo ebiwero ebikadde ebyasuulibwa n’enziina envundu n'azissiza ku migwa mu bunnya eri Yeremiya.
12 Awo Ebedumereki Omuwesiyopya n'agamba Yeremiya nti Teeka nno ebiwero bino ebikadde ebyasuulibwa n'enziina envundu mu nkwawa zo wansi w'emigwa. Awo Yeremiya n'akola bw'atyo.
13 Awo ne baggya Yeremiya mu bunnya nga bamuwalula n'emigwa egyo: awo Yeremiya n'abeera mu luggya olw'abambowa.
14 Awo Zeddekiya kabaka n'atuma n'aleeta Yeremiya nnabbi gy'ali mu mulyango ogw'okusatu oguli mu nnyumba ya Mukama: awo kabaka n'agamba Yeremiya nti Naakubuuza ekigambo; tonkisa kigambo kyonna.
15 Awo Yeremiya n'agamba Zeddekiya nti Bwe nnaakubuulira, tonzite? era bwe nnaakuweerera amagezi, tompulirize.
16 Awo Zeddekiya kabaka n'alayirira kyama Yeremiya ng'ayogera nti Nga Mukama bw'ali omulamu eyatukolera emmeeme eno, sirikutta, so sirikuwaayo mu mukono gw'abantu bano abanoonya obulamu bwo.
17 Awo Yeremiya n'alyoka agamba Zeddekiya nti Bw'ati bw'ayogera Mukama, Katonda ow'eggye, Katonda wa Isiraeri, nti Bw'onoofuluma n'ogenda eri abakungu ba kabaka w'e Babulooni, kale emmeeme yo eriba nnamu n'ekibuga kino tekiryokebwa muliro;
18 naawe oliba mulamu n'ennyumba yo: naye bw'otokkirize kufuluma n'ogenda eri abakungu ba kabaka w'e Babulooni, kale ekibuga kino kiriweebwayo mu mukono gw'Abakaludaaya, era balikyokya omuliro, so naawe tolawona mu mukono gwabwe.
19 Awo Zeddekiya kabaka n'agamba Yeremiya nti ntidde Abayudaaya abasenze Abakaludaaya baleme okumpaayo mu mukono gwabwe, ne banduulira.
20 Naye Yeremiya n'ayogera nti Tebalikuwaayo, nkwegayiridde, gondera eddoboozi lya Mukama mu ekyo kye nkugamba: kale lw'oliba obulungi, n'emmeeme yo eriba nnamu.
21 Naye bw'onoogana okufuluma, kino kye kigambo Mukama ky'andaze:
22 Laba, abakazi bonna abasigadde mu nnyumba ya kabaka wa Yuda balifulumizibwa eri abakungu ba kabaka w’e Babulooni, era abakazi abo balyogera nti Mikwano gyo ennyo be baakuwaana, n'okusobola bakusobodde: ebigere byo nga bimaze okutubira mu bitosi, bazze ennyuma.
23 Era balifulumya bakazi bo bonna n'abaana bo eri Abakaludaaya: so toliwona mu mukono gwabwe, naye oliwambibwa n'omukono gwa kabaka w'e Babulooni: era olyokesa omuliro ekibuga kino.
24 Awo Zeddekiya n'alyoka agamba Yeremiya nti Omuntu yenna aleme okumanya ebigambo ebyo, kale tolifa.
25 Naye abakungu bwe baliwulira nga njogedde naawe ne bajja ne bakugamba nti Tubuulire nno bye wagamba kabaka; tokitukisa, naffe tetuukutte; era n'ebyo kabaka bye yakubuulira;
26 kale n'olyoka obagamba nti Naleeta okwegayirira kwange mu maaso ga kabaka aleme okunzizaayo mu nnyumba ya Yonasaani okufiira omwo.
27 Awo abakungu bonna ne bajja eri Yeremiya ne bamubuuza: n'ababuulira ng'ebigambo ebyo byonna bwe byali kabaka bye yali alagidde. Awo ne balekayo okwogera naye; kubanga ekigambo ekyo tekyategeerebwa.
28 Awo Yeremiya n'abeera mu luggya olw'abambowa okutuusa ku lunaku Yerusaalemi lwe kyamenyebwa.


text:
Ezekyeri
Chapter 6
1 Era ekigambo lya Mukama ne kinjijira nga kyogera nti
2 Omwana w'omuntu, osse amaaso ge eri ensozi za Isiraeri, oziragule, oyogere nti
3 Mmwe ensozi za Isiraeri muwulire ekigambo kya Mukama Katonda: bw'ati Mukama Katonda bw'agamba ensozi n'obusozi, emigga n'ebiwonvu, nti Laba, nze, nze mwene, ndibaleetako ekitala, eri ndizikiriza ebifo byammwe ebigulumivu.
4 N'ebyoto byammwe birirekebwawo, n'ebifaananyi byammwe eby'enjuba birimenyeka: eri ndisuula abasajja bammwe abattibwa mu maaso g'ebifaananyi byammwe.
5 Era ndigalamiza emirambo gy'abaana ba Isiraeri mu maaso g'ebifaananyi byabwe, era ndisaasaanya amagumba gammwe okwetooloola ebyoto byammwe.
6 Mu bifo byonna mwe mubeera ebibuga birizisibwa, n'ebifo ebigulumivu birirekebwawo: ebyoto byammwe bizisibwe era birekebwewo, n'ebifaananyi byammwe bimenyeke biggweewo, n'ebifaananyi byammwe eby'enjuba bitemerwe ddala, n’emirimu gyammwe giggibwewo.
7 Kale abattibwa baligwa wakati mu mmwe, era mulimanya nga nze ndi Mukama.
8 Era naye ndireka ekitundu ekifisseewo, kubanga muliba n'abamu abaliwona ekitala mu mawanga, bwe mulisaasaanyizibwa mu nsi nnyingi.
9 Kale abo abaliwona ku mmwe balinjijukira nga bayima mu mawanga gye balitwalibwa mu basibe, bwe nnamenyeka olw’omutima gwabwe omwenzi, oguvudde ku nze, n'olw'amaaso gaabwe agagenda nga gayenda okugoberera ebifaananyi byabwe: kale balyetamwa mu maaso gaabwe bo olw’obubi bwe bakola mu mizizo gyabwe gyonna.
10 Era balimanya nga nze Mukama: saayogerera bwereere nga ndibakola obubi buno.
11 Bw'ati bw'ayogera Mukama Katonda nti Kuba n'omukono gwo, era samba n'ekigere kyo, oyogere nti Woowe! olw'emizizo gyonna emibi egy'ennyumba ya Isiraeri: kubanga baligwa n'ekitala n'enjala ne kawumpuli.
12 Ali ewala alifa kawumpuli; n'oyo ali okumpi aligwa n’ekitala; n'oyo asigalawo n’azingizibwa alifa enjala: bwe ntyo bwe ndituukiririza ekiruyi kyange ku bo.
13 Nammwe mulimanya nga nze ndi Mukama, abasajja baabwe abattiddwa bwe baliba mu bifaananyi byabwe okwetooloola ebyoto byabwe, ku buli lusozi oluwanvu, ku ntikko zonna ez'ensozi ne wansi wa buli muti ogwera ne wansi wa buli mwera omuziyivu, ekifo mwe baweerangayo evvumbe eddungi eri ebifaananyi byabwe byonna.
14 Nange ndibagololerako omukono gwange ne ndekesawo ensi ne ngizisa, okuva ku ddungu e Dibula, okubuna ennyumba zaabwe zonna: kale balimanya nga nze ndi Mukama.


text:
Essuula 22
1 Yandaga omugga ogw'amazzi ag'obulamu, ogumasamasa ng'endabirwamu, nga guva mu ntebe ya Katonda n'ey'Omwana gw'endiga,
2 wakati w'oluguudo lwakyo. Era eruuyi n'eruuyi ew'omugga omuti ogw'obulamu, ogubala ebibala ekkumi n'ebibiri, oguleeta ekibala kyagwo buli mwezi: n'amalagala g'omuti ga kuwonya amawanga.
3 So teribaayo nate kikolimo: n'entebe ya Katonda n'ey'Omwana gw'endiga eneebeeranga omwo: n'abaddu be banaamuweerezanga,
4 era banaamulabanga amaaso ge; era erinnya lye linaabanga mu byenyi byabwe.
5 So teebenga kiro nate; so tebeetaaga kumulisa kwa ttabaaza n'omusana gw'enjuba; kubanga Mukama Katonda anaabawanga omusana: era banaafuganga emirembe n'emirembe.
6 N'aŋŋamba nti Ebigambo bino bya bwesige era bya mazima: era Mukama Katonda ow'emyoyo gya bannabbi yatuma malayika we okulaga abaddu be ebigwanira okubaawo amangu.
7 Era, laba, njija mangu. Aweereddwa omukisa akwata ebigambo eby'obunnabbi obw'ekitabo kino.
8 Nange Yokaana nze nnawulira ne ndaba bino. Bwe nnawulira ne ndaba, ne nvuunama okusinza mu maaso g'ebigere bya malayika andaga bino.
9 N'aŋŋamba nti Laba tokola bw'otyo: ndi muddu munno era ow'omu baganda bo bannabbi, n'abo abakwata ebigambo eby'ekitabo kino: sinza Katonda.
10 N'aŋŋamba nti Toteeka kabonero ku bigambo eby'obunnabbi obw'ekitabo kino; kubanga obudde buli kumpi.
11 Ayonoona abeere ng'akyayonoona: era omugwagwa abeere ng'akyali mugwagwa: era n'omutuukirivu, abeere ng'akyakola obutuukirivu: era n'omutukuvu, abeere ng'akyali mutukuvu.
12 Laba, njija mangu; n'empeera yange eri nange, okusasula buli muntu ng'omulimu gwe bwe guli.
13 Nze Alufa ne Omega, ow'olubereberye era omukoobezi, okusooka n'enkomerero.
14 Baweereddwa omukisa abayoza ebyambalo byabwe, balyoke babeere n'obuyinza ku muti ogw'obulamu, era balyoke bayingire mu kibuga nga bayita mu miryango.
15 Ebweru ye eri embwa, n'abalogo, n'abenzi, n'abassi, n'abasinza ebifaananyi, na buli ayagala n'akola obulimba.
16 Nze Yesu ntumye malayika wange okubategeeza mmwe ebyo olw'ekkanisa. Nze ndi kikolo era omuzukkulu wa Dawudi, emmunyeenye eyaka ey'enkya.
17 Era Omwoyo n'omugole boogera nti Jjangu. Naye awulira ayogere nti Jjangu. Naye alina ennyonta ajje: ayagala atwale amazzi ag'obulamu buwa.
18 Ntegeeza buli muntu awulira ebigambo eby'obunnabi obw'ekitabo kino nti Omuntu yenna bw'ayongerangako ku byo, Katonda alyongerako ku ye ebibonyoobonyo ebiwandiikiddwa mu kitabo kino:
19 era omuntu yenna bw'aggyangamu mu bigambo eby'ekitabo eky'obunnabbi buno, Katonda aliggyako omugabo gwe ku muti ogw'obulamu, ne mu kibuga ekitukuvu, ebiwandiikiddwa mu kitabo kino.
20 Ategeeza bino ayogera nti Weewaawo: njija mangu. Amiina: jjangu, Mukama waffe Yesu.
21 Ekisa kya Mukama waffe Yesu kibeerenga n'abatukuvu Amiina.


text:
EBIBUUZO 4 ebikyebuuzibwa ku nfa y'omuyimbi AK47
1. Bw’aba nga AK47 yagudde kyabugazi mu kaabuyonjo, lwaki omumwa gwe gwabadde guzimbye? Tekisoboka okuba nga waliwo ekyasoose okumukuba ku mumwa nga kye kyavuddeko ekigwo ekyo?
2. Kanyama asuubirwa okubeera n’amaanyi, lwaki si ye yayambyeko okusitula AK47 okuva mu kaabuyonjo mwe baabadde ababiri n’omuyimbi ng’agwa? Tekisoboka okuba ng’awo waliwo ekintu?
3. Lwaki maneja yalagidde Mumbere asiimuule mangu AK47 we yagudde? Maneja teyasomako kumanya nti awo yabadde ‘crime scene eterina kutaataaganyizibwa okutuusa nga poliisi ezze?
4. Lwaki Maneja gwe baasoose okuyita yaluddewo okutuuka bboosi we nnannyini bbaala Jeff n’amusookayo?


text:
Eseza
Chapter 3
1 Awo oluvannyuma lw'ebyo kabaka Akaswero n'akuza Kamani mutabani wa Kammedasa Omwagaagi n’amusukkiriza, n'agulumiza entebe ye okusinga abakungu bonna abali naye.
2 Awo abaddu bonna aba kabaka abaali mu mulyango gwa kabaka ne bakutamira Kamani ne bamuvuunamira: kubanga kabaka bwe yali alagidde bw'atyo ebigambo bye. Naye Moluddekaayi teyamukutamira so teyamuvuunamira.
3 Awo abaddu ba kabaka abaali mu mulyango gwa kabaka ne bagamba Moluddekaayi nti Kiki ekikusobesa ekiragiro kya kabaka?
4 Awo olwatuuka bwe baayogeranga naye buli lunaku naye n'atabawulira, ne babuulira Kamani okulaba ebigambo bya Moluddekaayi oba nga binaanywera: kubanga yali ababuulidde nga Muyudaaya.
5 Awo Kamani bwe yalaba nga Moluddekaayi teyakutama so teyamuvuunamira, kale Kamani n’ajjula obusungu.
6 Naye n'alaba nga tekugasa okukwata Moluddekaayi yekka; kubanga baali bamutegeezezza abantu ba Moluddekaayi bwe baali: Kamani kyeyava asala amagezi okuzikiriza Abayudaaya bonna abaali mu bwakabaka bwonna obwa Akaswero, abantu ba Moluddekaayi.
7 Awo mu mwezi ogw'olubereberye, gwe mwezi Nisani, mu mwaka ogw'ekkumi n’ebiri ogwa kabaka Akaswero, ne bakuba Puli, bwe bululu, mu maaso ga Kamani buli lunaku era buli mwezi okutuusa ku mwezi ogw'ekkumi n'ebiri, gwe mwezi Adali.
8 Awo Kamani n'agamba kabaka Akaswero nti Waliwo abantu abasaasaanye abataataaganye mu mawanga mu masaza gonna ag'obwakabaka bwo; n'amateeka gaabwe tegafaanana mateeka ga ggwanga lyonna; so tebakwata mateeka ga kabaka; kyekiva kirema okugasa kabaka okubaganya.
9 Kabaka bw'anaasiima, kiwandiikibwe bazikirizibwe: nange ndisasula ettalanta eza ffeeza kakumi mu mikono gy'abo abateresebbwa okukuuma omulimu (gwa kabaka), okuzireeta mu mawanika ga kabaka.
10 Awo kabaka n'aggya empeta ye ku mukono gwe n'agiwa Kamani mutabani wa Kammedasa Omwagaagi omulabe w'Abayudaaya.
11 Awo kabaka n'agamba Kamani nti Effeeza eweereddwa gy'oli era n'abantu okubakola nga bw'osiima.
12 Awo ne bayita abawandiisi ba kabaka mu mwezi ogw'olubereberye ku lunaku lwagwo olw'ekkumi n'essatu, ne bawandiika nga byonna bwe byali Kamani bye yali alagidde abaamasaza ba kabaka, n'abaami abaafuganga buli ssaza n'abakulu ba buli ggwanga; eri buli ssaza ng'empandiika yaalyo bwe yali, n'eri buli ggwanga ng'olulimi lwabwe bwe lwali: mu linnya lya kabaka Akaswero mwe byawandiikirwa, era byateekebwako akabonero n'empeta ya kabaka.
13 Ne baweereza ebbaluwa ne zitwalibwa ababaka mu masaza gonna aga kabaka, okuzikiriza n'okutta n'okumalawo Abayudaaya bonna, abato n'abakadde, abaana abato n'abakazi, ku lunaku lumu, ku lunaku olw'ekkumi n'essatu olw'omwezi ogw’ekkumi n'ebbiri, gwe mwezi Adali, n'okutwala omunyago gwabwe okuba omuyiggo.
14 Ebyaggibwa mu kiwandiike ne biraalikibwa eri amawanga gonna, ekiragiro kirangirirwe mu buli ssaza, balyoke beeteekereteekere olunaku olwo.
15 Awo ababaka ne banguwa ne bagenda olw'ekiragiro kya kabaka, etteeka ne libuulirwa mu lubiri lw’e Susani: awo kabaka ne Kamani ne batuula okunywa; naye ekibuga kya Susani ne kibulwa amagezi.


text:
Essuula 5
1 Mu ddembe Kristo yatufuula ba ddembe: kale munywere, mulemenga okusibibwa nate mu kikoligo ky'obuddu.
2 Laba, nze Pawulo mbagamba nti bwe munaakomolebwanga, Kristo talibaako ky'alibagasa.
3 Era nate ntegeeza buli muntu akomolebwa nti alina ebbanja ery'okukolanga eby'amateeka byotuna.
4 Mwawuliddwa eri Kristo, mmwe abaagala okuweebwa obutuukirivu mu mateeka; mugudde okuva mu kisa.
5 Kubanga ffe ku bw'Omwoyo olw'okukkiriza tulindirira essuubi ery'obutuukirivu.
6 Kubanga mu Kristo Yesu okukomolebwa tekulina maanyi newakubadde obutakomolebwa, wabula okukkiriza okukola olw'okwagala.
7 Mwali mutambula bulungi; ani eyabaziyiza okugonderanga amazima?
8 Okuwemba okwo tekwava eri oyo abayita.
9 Ekizimbulukusa ekitono kizimbulukusa ekitole kyonna.
10 Mbeesiga mmwe mu Mukama waffe, nti temulirowooza kigambo kirala: naye oyo abateganya alibaako omusango gwe, ne bw'aliba ani.
11 Naye nze, ab'oluganda, oba nga nkyayigiriza okukomolebwa, kiki ekikyanjigganyisa? kale enkonge ey'omusalaba ng'evuddewo.
12 Nnandyagadde bali abababuguutanya n'okweyawula beeyawule.
13 Kubanga mmwe, ab'oluganda, mwayitibwa lwa ddembe; naye eddembe lyammwe liremenga okubeera omubiri kwe guyima, naye olw'okwagala muweerezaganenga mwekka na mwekka.
14 Kubanga amateeka gonna gatuukirira mu kigambo kimu, mu kino nti Oyagalanga muntu munno nga bwe weeyagala wekka.
15 Naye bwe mulumagana, bwe mulyaŋŋana, mwegenderezenga mulemenga okwemalawo mwekka na mwekka.
16 Naye njogera nti Mutambulirenga mu Mwoyo, kale temuutuukirizenga kwegomba kwa mubiri.
17 Kubanga omubiri gwegomba nga guwakana n'Omwoyo, n'Omwoyo nga guwakana n'omubiri; kubanga ebyo byolekanye, mulemenga okukola ebyo bye mwagala.
18 Naye bwe muluŋŋamizibwa Omwoyo, nga temufugibwa mateeka.
19 Naye ebikolwa by'omubiri bya lwatu, bye bino, obwenzi, empitambi, obukaba,
20 okusinza ebifaananyi, okuloga; obulabe, okuyomba; obuggya; obusungu, empaka, okweyawula, okwesalamu,
21 ettima, obutamiivu, ebinyumu, n'ebiri ng'ebyo: nsooka okubabuulira ku ebyo, nga bye nnasooka okubabuulira, nti bali abakola ebiri ng'ebyo tebalisikira bwakabaka bwa Katonda.
22 Naye ebibala by'Omwoyo kwe kwagala, okusanyuka, emirembe, okugumiikiriza, ekisa, obulungi, okukkiriza,
23 obuwombeefu, okwegendereza: ku biri ng'ebyo tewali mateeka.
24 N'abo aba Kristo Yesu baakomerera omubiri wamu n'okukwatibwa n'okwegomba kwagwo.
25 Bwe tuba abalamu ku bw'Omwoyo, era tutambulenga ku bw'Omwoyo.
26 Tuleme okwenyumiririzanga obwereere, nga twesunguwaza fekka na fekka, nga tukwatibwa obuggya fekka na fekka.


text:
Zabbuli
Chapter 52
1 Lwaki okwenyumiriza mu ttima, ggwe omuzira? Okusaasira kwa Katonda kwa lubeerera.
2 Olulimi lwo luteesa eby'obubi obwereere; Ng'akamwano ak'obwogi, lukola n'obulimba.
3 Oyagala ebibi okusinga ebirungi, N'okulimba okusinga okwatula amazima. (Seera)
4 Oyagala ebigambo byonna ebiruma, Ggwe olulimi olw'obulimba.
5 Era ne Katonda bw'atyo anaakuzikirizanga emirembe gyonna, Alikusitula, alikukwakula, alikuggya mu weema yo, Alikusigula okuva mu nsi ey'abalamu. (Seera)
6 Era n'abatuukirivu baliraba, balitya, Balimusekerera, nga boogera nti
7 Laba, ye wuuyo ataafuula Katonda maanyi ge; Naye ne yeesiga obugagga bwe obungi, Ne yeenyweza mu bubi bwe.
8 Naye nze nfaanana ng'omuzeyituuni oguloka ennyo mu nnyumba ya Katonda: Neesiga okusaasira kwa Katonda emirembe n'emirembe.
9 Naakwebazanga ennaku zonna, kubanga ggwe wakola bw'otyo : Era naalindiriranga erinnya lyo, kubanga ddungi, mu maaso g'abatukuvu bo.


text:
Abasajja abettanira ennyo okugula bamalaaya bubakeeredde minisita akwasisa empisa Father Simon Lokodo, bwaweze nga bwagenda okubagolola ettumba.
Lokodo ategeezeza nga bwebatandiseewo ekitongole kya poliisi ekigenda okukola ku nsonga eno, nga kirawuna mu buli kanyomero okufuuza abo bonna abeenyigira mu bikolwa bino.
Gavumenti era eri munteekateeka za kutongoza tekinologiya agenda okukozesebwa okulondoola omuntu yenna anagezaako okutaganjula ebifaananyi oba obutambi bw’obuseegu.
Posted 22 hours 26 min ago..


text:
Fundamentalism (Okwesukulumya)
Template:Wikify Fundamentalism(Okwesukulumya) kino ekibubme kyakijukizo era nga kyakikoomo omubumbi Jens Galschiot nga kyanyukuta ezikola ekigambo FUNDAMENTALISM . Buli nyukuta egyakolwa mu bitabo ekyediini, ngewaza obuwanvu mitta 2.5 ngazetorola okola enziga. kisubirwa okumalwa okolwa mumwaka 2013
Ebirimu
Okuzimba[kyusa | edit source]
Fundamentalism(Okwesukulumya) ewarako obuwanvu 2.5 mitta kikoledwa mu bitabo era nga bili kyuuma ekyekikoomo. Ebitabo binno bye bikola enyukuta e 14 ezikola ekigambo'FUNDAMENTALISM'munziga enetorovu eweza obugagavu bwa mitta 7.
Ebitabo bigatidwa wamu buli kimu kukinakyookola buli nyukuta,ebitabo byawudwamu kurani , Bayibuli,ne Toran. Buli kitabo kikoledwa nga kisinzira kukitabo kyenyini ngabwekifanana,ngakikoledwa ngalo mu "wax".Ebitabo bino byankaniradala nga bili ebyedini bwebyenkana.Enyukuta 14 ezikola ekigambo kino ediini 3 buli emu egyakua nenyukuta 4 naye nganene.
Ebweru wenziga enowaliwo wawandikidwa ko bunyukuta entono.Bubugambo bunno obutono waliwo enyiliri ezisimbubwa mu buli kitabo enyukuta enene mu kitabo mwenva.ebigambo bino bili munimi zenyini ebitabo bino mwebyawandikibwa ebilala bili mu lungereza.Buli bigambo bino ebilaga Ebikolwa ebyokusonyiwagana, Okusonyiwa,Ameteeka agakwata ku bakyala,Okufayo kubateyamba,Omwenkanonkano Amagezi,Okwagaliza, Enzikiriza, Esubbi, Nokuyamba nebinga ebyo.
Munda wanziga eno nga wawandikidwayo enyirili ezisimbudwa mu buli kitabo kino zebikolwa ebitali bilungi.Enyirili zinno embi ezilagira abantu nga bakyala okugondera Bababwe wedde babayisa nga ebyokunsiko,Okutugumbulwa senga togondera diini,Obutakiriza kwogera kubyaskwagadanga,Okusirika mulukungana wadde byebogera bikunyigiriza,nokubika kumitwe wade omusana mungyi.
Enkola yonna enyukuta bulinyukuta eteredwa ku lupapula,era enyirili zili ezisimbulidwa mubitabo ebitukuvu,zilagwa era abalabi bazisoma mu nimi zabwe era bazisoma nga tebamaze kwetorola kibumbe kino.
Kuliko omulyango gumu gwoka woyita munyukuta eya (T)wagulu wayo waliwo ekigambo ekigamba nti nsanyuse okulaba.era bwomala oyingira mu nziga eno ngolimunda bwoba oyagala kufuluma era woyingirila wofulumila tewali kabonero kakulaga kufuluma.
Ebipimo byekibumbe: siyizi: H 250 cm,enziga 8 mitta.[1]
Okworesa[kyusa | edit source]
Okworesa ekibumbe kino kusubirwa okuba mu kunganyizo lye byoresebwa e Herning Museum of Contemporary Art spring bubiseera byakasana oba giyite "summer" mumwaka 2013.
Obubonero[kyusa | edit source]
Okusinzira ku Jens Galschiøt,ekibumbe kino kisomoza abantu bekubamu toki.
- Ebigambo ebili mubitabo ebitukuvu amakulu, nenzivunura yabyo nani abivunude.
- Ediini zonna zilina amateeka agakontana naye gakozesebwa kunyikiza bikolwa bbibi.
- Abantu abasinga basikirizibwa amateeka amalungi ,nenyirili enungi naye bakomekereza amabi gabakwatideyo.
- Bwomenya ameteeka teli kubo wofulumira munziga eno oba enkulungo eno, nga akokekabonero bukibumbe kino akalaga nga abesukulumya mubyediini bwepataputa amateeka,era kizibu okuva mu diini kuba bwoba ogivudemu oba omenye teeka lya Katonda.
Jens Galschiøt era ayongera nagamba nti "obubonero buno buyinza okutaputibwa mungeli ezenjawulo".[2][3]
References Ebyokulabirako[kyusa | edit source]
- ↑ the offcial website of Jens Galschiøt 25 Nov. 2011
- ↑ http://www.osrtv.dk/ television program about the sculpture 19 marts 2011
- ↑ http://www.aidoh.dk/new-struct/Happenings-and-Projects/2011/Fundamentalism/GB-Concept.pdf the official concept description
links Ezenyongeza[kyusa | edit source]
- http://www.osrtv.dk/
- http://www.aidoh.dk/new-struct/Happenings-and-Projects/2010/Fundamentalism/Modelling.htm


text:
Essuula 4
1 Bwe baali nga boogera n'ekibiina, ne bajja gye baali bakabona n'omukulu wa yeekaalu n'Abasaddukaayo,
2 nga banakuwadde nnyo kubanga baayigiriza ekibiina era baabuulira ku bwa Yesu okuzuukira mu bafu.
3 Ne babassaako emikono ne babassa mu kkomera okutuusa enkya: kubanga bwali buwungedde.
4 Naye abamu bangi abaawulira ekigambo ne bakkiriza, omuwendo gw'abasajja ne baba ng'enkumi ttaano.
5 Awo bwe bwakya enkya abakulu n'abakadde n'abawandiisi ne bakuŋŋaanira mu Yerusaalemi:
6 ne Ana kabona asinga obukulu, ne Kayaafa ne Yokaana ne Alegeezanda, ne bonna ab'ekika kya kabona asinga obukulu:
7 ne babateeka wakati, ne babuuza nti Maanyi ki oba linnya ki eribakoza mmwe ebyo?
8 Awo Peetero bwe yajjula Omwoyo Omutukuvu, n'abagamba nti Abakulu b'abantu n'abakadde,
9 bwe tubuulirizibwa leero olw'okukola obulungi omuntu omulwadde, ekimuwonyezza;
10 mutegeere mwenna n'ekibiina kyonna eky'Abaisiraeri nti mu linnya lya Yesu Kristo Omunazaaleesi, gwe mwakomerera mmwe, Katonda gwe yazuukiza mu bafu, ku bw'oyo ono ayimiridde nga mulamu mu maaso gammwe.
11 Oyo lye jjinja eryanyoomebwa mmwe abazimbi, erifuuse ekkulu ery'oku nsonda.
12 So tewali mu mulala bulokozi, kubanga tewali na linnya ddala wansi w'eggulu eryaweebwa abantu eritugwanira okutulokola.
13 Awo bwe baalaba obugumu bwa Peetero ne Yokaana, ne babategeera okuba abantu abatamanyi kusoma era abataayigirizibwa nnyo, ne beewuunya, ne babeetegereza nga baali wamu ne Yesu.
14 Era bwe baalaba omuntu eyawonyezebwa ng'ayimiridde nabo, tebaalina kya kuddamu.
15 Naye ne balagira bave mu lukiiko, ne basala amagezi bokka nga bagamba nti
16 Tunaakola tutya abantu bano? Kubanga bakoze akabonero akayatiikiridde, ekigambo ekyo kimanyiddwa abantu bonna abatuula mu Yerusaalemi, so tetuyinza kukyegaana.
17 Naye kireme okwongeranga okubuna mu bantu, tubakange balemenga okwogera mu linnya eryo n'omuntu yenna yenna.
18 Ne babayita ne babalagira balemenga okwogera n'akatono newakubadde okuyigirizanga mu linnya lya Yesu.
19 Naye Peetero ne Yokaana ne baddamu ne babagamba nti Oba nga kirungi mu maaso ga Katonda okuwulira mmwe okusinga Katonda, mwogere;
20 kubanga ffe tetuyinza kulema kwogeranga bye twalaba bye twawulira.
21 Nabo, oluvannyuma lw'okwongera okubakanga, baabata, nga tebalaba kye banaabalanga okubabonereza, olw'ekibiina; kubanga bonna baali batendereza Katonda olw'ekyo ekikoleddwa.
22 Kubanga obukulu bwe yali ayise mu myaka amakumi ana omuntu eyakolerwa akabonero kano ak'okuwonyezebwa.
23 Bwe baateebwa ne bagenda mu kibiina kyabwe, ne bategeeza byonna bye bagambiddwa bakabona abakulu n'abakadde.
24 Nabo bwe baawulira ne bayimusa eddoboozi lyabwe n'omwoyo gumu eri Katonda, ne bagamba nti Mukama, ggwe eyakola eggulu n'ensi n'ennyanja n'ebirimu byonna,
25 ggwe eyayogerera ku bw'Omwoyo Omutukuvu mu kamwa ka jjajjaffe Dawudi mulenzi wo nti Ab'amawanga kiki ekibeesazizza akajegere, N'ebika birowoozezza ebitaliimu?
26 Bakabaka b'ensi baasimba ennyiriri, N'abakulu baakuŋŋaanira wamu Ku Mukama ne ku Kristo we:
27 Kubanga mazima baakuŋŋaanira mu kibuga muno ku Mulenzi wo omutukuvu Yesu, gwe wafukako amafuta, Kerode ne Pontio Piraato wamu n'ab'amawanga n'ebika bya Isiraeri,
28 bakole byonna omukono gwo n'okuteesa kwo bye byalagira edda okubaawo.
29 Kale kaakano, Mukama, laba okukanga kwabwe, owe abaddu bo bagume nnyo okwogeranga ekigambo kyo,
30 bw'ogolola omukono gwo owonye, n'obubonero n'amagero bikolebwenga mu linnya lya Mulenzi wo omutukuvu Yesu.
31 Bwe baamala okusaba, mu kifo we baakuŋŋaanira ne wakankana; bonna ne bajjula Omwoyo Omutukuvu, ne boogera ekigambo kya Katonda n'obuvumu.
32 N'ekibiina kyabwe abakkiriza baalina omutima gumu n'emmeeme emu; so tewaali n'omu eyayogeranga nti ekintu ky'alina kye kikye yekka, naye byonna baabanga nabyo mu bumu.
33 N'amaanyi mangi abatume ne boogeranga okutegeeza kwabwe okw'okuzuukira kwa Mukama waffe Yesu. N'ekisa kingi ne kibeeranga ku bo bonna.
34 Kubanga tewaali mu bo eyeetaaganga; kubanga bonna abaalina ensuku oba ennyumba baazitundanga ne baleeta omuwendo gwazo ezaatundibwanga,
35 ne baguteeka ku bigere by'abatume: ne bagabiranga buli muntu nga bwe yeetaaganga.
36 Ne Yusufu abatume gwe baayita Balunabba (okutegeezebwa kwalyo nti) Mwana wa ssannyu Omuleevi, eyazaalirwa e Kupulo,
37 yalina ennimiro, n'agitunda n'aleeta effeeza n'agiteeka ku bigere by'abatume.


text:
Olugero 101: Yesu Attibwa
LABA ekintu ekibi ekibaddewo! Yesu attibwa. Bamutadde ku muti. Emisumaali gikomereddwa mu mikono gye n’ebigere bye. Lwaki omuntu yenna yandyagadde okutta Yesu?
Lwa kuba abantu abamu tebaagala Yesu. Obamanyi? Omu ku bo ye malayika omubi Setaani Omulyolyomi. Ye yaleetera Adamu ne Kaawa okujeemera Yakuwa. Era Setaani ye yaleetera abalabe ba Yesu okukola ekikolwa kino ekibi ennyo.
Nga Yesu tannakomererwa ku muti, abalabe be bamukola ebintu ebibi. Ojjukira engeri gye bajjamu mu lusuku lwa Gesusemane ne bamutwala? Abalabe abo baali baani? Yee, baali abakulembeze b’eddiini. Ka tulabe ekyaddako.
Yesu bw’atwalibwa abakulembeze b’eddiini, abatume be badduka. Baleka Yesu yekka n’abalabe be kubanga batidde. Naye abatume Peetero ne Yokaana tebagenda wala nnyo. Bagoberera abamututte balabe ekinaatuuka ku Yesu.
Bakabona batwala Yesu eri omusajja omukadde ayitibwa Ananiya, eyaliko kabona omukulu. Ekibinja ky’abantu abo tekimala kiseera kiwanvu wano. Ekiddirira batwala Yesu mu nnyumba ya Kayaafa, kati aweereza nga kabona omukulu. Abakulembeze b’eddiini bangi bakuŋŋaanidde mu nnyumba ye.
Bamuwozeseza omwo mu nnyumba ya Kayaafa. Abantu baleetebwa ne boogera eby’obulimba ku Yesu. Abakulembeze b’eddiini bonna bagamba: ‘Yesu asaanidde okuttibwa.’ Bamuwandira amalusu mu maaso, era ne bamukuba ebikonde.
Nga bino byonna bigenda mu maaso, Peetero ali bweru mu luggya. Budde bwa kiro obunnyogovu, era abantu bakuma omuliro. Nga boota omuliro, omuwala atunuulira Peetero, n’agamba: ‘Omusajja ono yabadde ne Yesu.’
‘Nedda, saabadde naye!’ bw’atyo Peetero bw’addamu.
Emirundi esatu abantu bagamba Peetero nti yabadde ne Yesu. Naye buli mulundi Peetero agamba nti si kituufu. Peetero bw’ayogera kino omulundi ogw’okusatu, Yesu akyuka n’amutunuulira. Peetero anakuwala nnyo olw’okwogera eby’obulimba, era agenda n’akaaba.
Enjuba bw’etandika okuvaayo ku Lw’Okutaano ku makya, bakabona batwala Yesu gye bakuŋŋaanira, mu kisenge ky’Olukiiko Olukulu. Nga bali eyo bateesa ku kye bagenda okumukola. Bamutwala eri Pontiyo Piraato, omufuzi w’essaza ly’e Buyudaaya.
‘Omusajja ono mubi,’ bwe batyo bakabona bwe bagamba Piraato. ‘Asaanidde okuttibwa.’ Oluvannyuma lw’okubuuza Yesu ebibuuzo, Piraato agamba: ‘Siraba kibi kyonna ky’akoze.’ Awo, Piraato asindika Yesu eri Kerode Antipa. Kerode ye mufuzi wa Ggaliraaya, naye abeera mu Yerusaalemi. Kerode naye talaba kibi kyonna Yesu ky’akoze, n’olwekyo amuzzaayo eri Piraato.
Piraato ayagala okusumulula Yesu. Naye abalabe ba Yesu baagala omusibe omulala asumululwe mu kifo kye. Omusajja ono ye mubbi ayitibwa Balaba. Kati obudde bwa ttuntu Piraato bw’aleeta Yesu ebweru. Agamba abantu: ‘Mulabe! Kabaka wammwe!’ Naye bakabona abakulu bawoggana nti: ‘Mutwale! Mutte! Mutte!’ Bwe kityo Piraato asumulula Balaba, ne batwala Yesu okumutta.
Awo nga mu ttuntu ku Lw’Okutaano Yesu akomererwa ku muti. Weewaawo toyinza kubalaba mu kifaananyi kino, naye ku njuyi zombi eza Yesu waliwo omumenyi w’amateeka attibwa ku muti. Nga Yesu anaatera okufa, omu ku bamenyi b’amateeka amugamba: ‘Onzijukira ng’otuuse mu bwakabaka bwo.’ Yesu addamu: ‘Nkusuubiza nti olibeera nange mu Lusuku lwa Katonda.’
Ekyo si kisuubizo kya kitalo? Omanyi olusuku lwa Katonda Yesu lw’ayogerako? Olusuku Katonda lwe yakola mu lubereberye lwali ludda wa? Yee, lwali ku nsi. Era Yesu bw’alifuga nga kabaka mu ggulu, ajja kukomyawo omusajja ono mu bulamu yeeyagalire mu Lusuku lwa Katonda oluppya ku nsi. Ekyo tetwandikisanyukidde?
Matayo 26:57-75; 27:1-50; Lukka 22:54-71; 23:1-49; Yokaana 18:12-40; 19:1-30.
Ebibuuzo
- Okusingira ddala ani avunaanyizibwa olw’okufa kwa Yesu?
- Kiki abatume kye bakola ng’abakulembeze b’amadiini batutte Yesu?
- Kiki ekibaawo mu nnyumba ya Kayaafa, kabona omukulu?
- Lwaki Peetero avaawo n’akaaba?
- Nga bamaze okuzzaayo Yesu ewa Piraato, bakabona abakulu bawoggana batya?
- Kiki ekituuka ku Yesu ku Lwokutaano mu ttuntu, era kisuubizo ki ky’awa omukozi w’ebibi eyali awanikiddwa okumpi naye?
- Olusuku lwa Katonda Yesu lwe yayogerako lunaabeera wa?
Ebibuuzo ebyongerezeddwako
- Soma Matayo 26:57-75.
Ab’oku lukiiko olukulu olw’Abayudaaya baayoleka batya obubi obuli mu mitima gyabwe? (Mat. 26:59, 67, 68)
- Soma Matayo 27:1-50.
Lwaki tuyinza okugamba nti okunakuwala kwa Yuda tekwali kwa bwesimbu? (Mat. 27:3, 4; Mak. 3:29; 14:21; 2 Kol. 7:10, 11)
- Soma Lukka 22:54-71.
Okuba nti Peetero yeegaana Yesu ku lunaku lwe yaliibwamu olukwe era n’akwatibwa, tukiyigirako ki? (Luk. 22:60-62; Mat. 26:31-35; 1 Kol. 10:12)
- Soma Lukka 23:1-49.
Yesu yakola ki nga bamuyisizza mu ngeri etali ya bwenkanya, era kino tukiyigirako ki? (Luk. 23:33, 34; Bar. 12:17-19; 1 Peet. 2:23)
- Soma Yokaana 18:12-40.
Okuba nti olumu Peetero yatya abantu kyokka oluvannyuma n’avvuunuka obunafu obwo n’afuuka omutume omuvumu kiraga ki? (Yok. 18:25-27; 1 Kol. 4:2; 1 Peet. 3:14, 15; 5:8, 9)
- Soma Yokaana 19:1-30.
Ndowooza ki etagudde lubege Yesu gye yalina ku bintu? (Yok. 2:1, 2, 9, 10; 19:23, 24; Mat. 6:31, 32; 8:20)
Ebigambo Yesu bye yayogera ng’afa byayoleka bitya nti yanywerera ku bufuzi bwa Yakuwa? (Yok. 16:33; 19:30; 2 Peet. 3:14; 1 Yok. 5:4)


text:
Bya Anthony Ssempereza
PULEZIDENTI Museveni olwa leero lw’agenda okutongoza sizoni y’abalimi okusiga ensigo ez’embala mu musomo gwa yiiya ssente ogutegekeddwa Bukedde.
Robert Kabushenga akulira kkampuni ya Vision Group efulumya ne Bukedde asabye abantu okujja mu bungi basobole okulwanyisa obwavu n’okwekulaakulanya.
“Abantu mujje mu bungi mufune amagezi agagenda okubaggya mu bwavu. ku mulundi guno tuleese abakugu abalina obumanyirivu mu kusomesa. Pulezidenti Museveni aludde ng’asomesa abantu okuyiga okulembeka, ate ku luno agenda kukulaga engeri gy’osinga ensigo ezembala n’ofunamu ate ensigo zino za bwereere. Omukulembeze w’eggwanga era alina n’akaama eri abavubuka ku nsimbi z’abavubuka ze yawaayo.
Omusomo guno gwakubaamu okwolesa ebintu eby’enjawulo ebikolebwa n’engeri gye bikolebwamu. Abantu abakola ebintu eby’enjawulo bagenda n’okuzuula obutale, oba olima bbuga, mapapaali, miyembe, butunda jangu alabe abagenda okubikugulako ate mu bungi nga tebakusedde, oba oyokya byuma jangu ozuule akatale k’ebintu byo.
Kabushenga akunze, bannabyafuzi mu bitundu eby’enjawulo okuyamba abantu okujja mu musomo guno okufunamu amagezi aganaabaggya mu bwavu balekere awo okubatawanya nga babasabiriza. Asabye ababaka omuli; Rose Ssenninde, Nabbiira Naggayi, John Simbwa, Matia Bwanika, Betty Nambooze, okuleeta abantu baabwe mu musomo.
Asabye ne baddereeva bonna n’aba bodaboda nabo okujjumbira omusomo guno kubanga nabo bajja kuganyulwa. Waakiri akalimi ka leediyo bakaleke mu Bukedde FM.
Asabye n’abakozi naddala aba Vision Group n’abo aba ofiisi ku luno obutasigala mabega nabo bajje beetabe mu musomo guno bajja kuganyulwa.


text:
NAYE mukimanyi nti sitayiro ezo ze mwesibako oluusi zibamenyera bwereere kuba tezituusa mukazi ku ntikko?
Ye muliyo mutya batabani? Mwebale kufuba kutuukiriza buvunaanyizibwa bwammwe mu maka.
Naye bangi ku mmwe mulemwa okusanyusa abakyala bammwe ne mutabatuusa ku ntikko olw’obutamanya bukodyo butuufu.
Bangi ku mmwe olw’amaddu ge muba nago nga muyingira ekisaawe, mutuuka mangu ku ntikko nga bakazi bammwe tebannabaako na we baabadde.
Ate mmwe olutuuka ku ntikko nga mubivaako nga mukuba bulatti kuba mubeera mukkuse. Kino nno kikyamu. Abalala mufa ku mirundi gye mwegasse. N’obala nga bwe mwegasse emirundi munaana mu kiro ekimu, olwo n’olowooza nti oli musajja nnyo. Kyokka ng‘egyo emirundi omunaana, obala ggwe (omusajja) gye wamazeemu akagoba. Naye nga ye munno omukazi tofuddeeyo kubala oba naye yabadde abala munaana oba zeero!
Wano we wali obuzibu. Abasajja kye mulina okumanya kiri nti, sitayiro zonna n’emirundi gye mwegasse gyonna giba gikumenyedde busa singa toyamba munno kutuuka ku ntikko.
Era omukazi bw’atuuka ku ntikko olwo naye lw’akubalamu omuzinzi, nti oli musajja owera, n’asobola okukkakkana.
Obubonero kw’oyinza okulabira munno nti omutuuse w’ayagala kwe kwebaka otulo nga yenna alebedde.
Era bw’azuukuka n’anaabako, abeerera ddala ng’omuntu ali ‘fuleeshi’, kubanga omubiri guba gufunye kye gwagala. Naye bino bye mumala okwegatta omukazi n’adda wali ku mirimu gye n’akola, omanya nti tamazeemu kagoba era oba tolina ky’okoze.
Ago amazzi agajja nga muli mu kwegatta tegabayinula. Muyige we mukwata bannamwe nabo bafune ku ssanyu.


text:
Essuula 1
1 Nze omukadde mpadiikira Gayo omwagalwa, gwe njagala mu mazima.
2 Omwagalwa, nsaba obeerenga bulungi mu bigambo byonna era obeerenga n'obulamu, ng'omwoyo gwo bwe gubeera obulungi.
3 Kubanga nnasanyuka nnyo ab'oluganda bwe bajja ne bategeeza amazima go, nga ggwe bw'otambulira mu mazima.
4 Ssirina ssanyu lingi erisinga lino, okuwulira abaana bange nga batambulira mu mazima.
5 Omwagalwa, gya bwesigwa emirimu gyo gyonna gyonna gy'okolera ab'oluganda era abagenyi;
6 abaategeeza okwagala kwo mu maaso g'ekkanisa; abo bw'onoobatambuzanga nga Katonda bw'asaanira, onookolanga bulungi:
7 kubanga baavaayo olw'Erinnya nga tebaweereddwa kintu ba mawanga.
8 Kale kitugwanidde okusembezanga abali ng'abo tulyoke tukolenga omulimu gumu n'amazima.
9 Nnawandiikira ekkanisa ekigambo: naye Diyotuleefe ayagala okubeera omukulu waabwe tatukkiriza.
10 Bwe ndijja kyendiva njijukiza abantu ebikolwa bye by'akola ng'ayogera ku ffe ebigambo ebibi ebitaliimu: so ebyo tebimumala, naye era ye yennyini tasembeza ba luganda, era n'abaagala okubasembeza abaziyiza n'abagoba mu kkanisa.
11 Omwagalwa, togobereranga kibi, wabula ekirungi. Akola obulungi ye wa Katonda: akola obubi nga talabanga Katonda.
12 Demeteriyo asiimibwa bonna, era n'amazima gennyini: era naffe tutegeeza; naawe omanyi ng'okutegeeza kwaffe kwa mazima.
13 Nnalina ebigambo bingi okukuwandiikira, naye saagala kukuwandiikira na bwino na kkalaamu:
14 naye nsuubira okukulaba amangu, tulyogera akamwa n'akamwa. Emirembe gibenga gy'oli. Ab'omukwano bakulamusizza. Lamusa ab'omukwano ng'amannya gaabwe bwe gali.


text:
Bya JOSEPH MUTEBI, JOSEPHAT SSEGUYA , ERIA LUYIMBAZI MOSES NSUBUGA NE VALLEY MUGWANYA
OMUSAWO eyakebedde omulambo gw’omuyimbi AK 47, muto wa Jose Chameleone azudde nga yakubiddwa ekintu n’agwa wansi n’ayatika akawanga, omusaayi ne gwegatta mu bwongo.
Dr. Moses Byaruhanga, akulira abasawo ba poliisi yafulumizza lipoota n’agamba nti ekyasse AK47, musaayi kwetabika mu bwongo.
Kyokka kwe kyavudde kiyinzika okuba nga yakubiddwa n’ekintu ekyamwasizza omutwe oba ng’ekyamukubye kyabadde ky’amaanyi nnyo n’agwa n’amaanyi ku ttaka mu kinaabiro n’alyoka ayatika omutwe olw’ekigwo.
Ekirala ayinza okuba nga yasindikiddwa n’amaanyi n’agwa wansi we yayatikidde omutwe. Oba ng’aliko bye yabadde anywedde okugeza omwenge n’aba nga bwe yagudde omusaayi gwabadde gutambula ku sipiidi ne gwanguwa okwetabika mu bwongo.
AK47 yafudde ku Mmande ekiro mu kiyigo ky’ebbaala ya Dejavu e Kansanga. Omukozi eyalabye ebyabaddewo alumiriza nti AK47 bwe yayingidde mu kiyigo yagobereddwa omuvubuka ow’ekiwago (kanyama), ekyaddiridde kuwulira ekibwatuka ng’omuntu agudde.
Olwo Kanyama n’afubutuka mu kinaabiro n’afuluma n’agenda. Kigambibwa nti Kanyama ono ye yakubye AK47 (Laba ku P6 ne 7 ng’anyumya ebyabaddewo).
Kyokka Prossy Kayanja, maama wa AK47 yagambye nti okusinziira ku Dr. Byaruhanga bye yababuulidde talina kyayinza kuwakanya kubanga omuntu buli wamu afiirawo.
“Abaana baffe, oluusi balina bye banywa. Sirina kyempakanya. Sirina kye nkyazza afudde. Ekituufu Katonda y’akimanyi”, bwe yagambye.
Bino baabyogeredde ku ggwanika e Mulago nga bakwasibwa omulambo ogwassiddwa mu mmotoka ya kkampuni ya A – Plus ekola ku bafu ne bagutwala mu ddwaaliro e Namirembe okwongera okugukolako gye baaguggye okugutwala ku National Theatre gye gwasuze.
OKUZIIKA
Omulambo gwa AK47 guggyiddwa ku National Theatre leero ku Lwokusatu ku makya ne gutwalibwe ku Klezia ya Lweza Parish gye gunaggyibwa okutwalibwa mu maka ga kitaawe e Katale-Seguku gye gunaasiiba n’okusula. Enkya ku Lwokuna gutwalibwe e Kasato- Kalangalo mu Ssingo gy’anaaziikibwa.
Poliisi ekutte Maneja wa Dejavu, Steven Kisenyi abeeko by’annyonnyola. Ebbaala ya eno ya Jeff ne Paul Lusiba. Jeff y’akulira abayimbi ba Team No Sleep omuli Sheeba Karungi, Pallaso, AK47, Diamond Oscar.
Poliisi eyabadde eduumirwa RPC wa Kampala East Siraje Bakaleke ne bambega bwe baavudde mu kifo awaafiiridde AK47 yagguddewo fayiro No/ SD /101/16/03/2015. Ebbaala yaggaddwa ate maneja n’atwalibwa ku poliisi y’e Kabalagala.
EBIRALA.................
.................................................................................................................................................................
‘AK47 yafudde njala nga n’oluyimba lwe tebalukubye mu bbaala’
Lwaki Emmanuel Hummertone Mayanja abadde yeetuuma AK47
Ebibuuzo 4 ebikyebuuzibwa ku nfa ya AK47
AK47 afudde alokose
Omuyimbi AK47 baasoose kumukuba nga tannafa - Poliisi
..................................................................................................................................................................
BAGANDA BA AK47 BYE BAGAMBA:
Jose Chameleone;
Okufa kwa muto wange kwansanze ku bbaala ya Cyclone e Kabalagala nga nina ddiiru ne maneja waayo. Mu kusooka nnabadde ndowooza bigambo bya ba Team No Sleep.
Oluvannyuma, Fred Kinene, maneja wange yang’ambye nti, ‘Chamilli omanyi tugende e Nsambya mu ddwaaliro tumanye ekituufu kubanga Mickie Wine yabadde amaze okunkubira essimu. Nnavuze emmotoka okutuuka e Nsambya. Baasoose kunziyiza kuyingira wabula nnabasalidde amagezi ne mbagamba nti, ‘nze muzeeyi antumye mmanye ekituufu. Olwayingidde munda, amaaso gaatuukidde ku magulu ne ndaba nga ga muto wange kwe kusaba omusawo ntunuleko mu ffeesi ndabe oba ye Emma. Olwamutunuddeko nga ye Emma...Mukama amuwummuze mirembe.
Pius Mayanja (Pallaso);
Ndowooza nze nnasembye okwogera ne muto wange kubanga AK yankubidde essimu emisana n’angamba nti alina ky’ayagala okungamba. Nnamusanze mu bbaala ya Dejavu e Kansanga ku ssaawa 5:00 ez’ekiro naye nga si musanyufu ng’ali mu birowoozo bingi.
Nnamubuuzizza, “kiki blood wange, oli ok?” Era yangambye nti mwana bamakanika bancankalanyizza nga bansaba ssente okujampinga emmotoka. Twanyumizza bingi ku mmotoka kwe kumubuuza kye yabadde ayagala okung’amba n’anziramu nti, ‘nja kukugamba nga nkomyewo...’ Ekinneewuunyisa nti AK yafudde omumwa guzimbye ng’ate yasangiddwa nga yeebase bugazi.
Douglas Mayanja(Weasel);
Nze ebigambo ebyange bitono nnyo ku muto wange. Nsuubira waliwo ekyatuuse ku AK naye nga njagala amazima gaveeyo wadde nga tetukyasobola kumuzza.
Gerald Mayanja (Taata wa AK)
Nze nnawunze ne ng’aana okukkiriza okutuusa Chameleone bwe yazze n’ankakasa nti muto we afudde ng’alina n’ebifaananyi ku ssimu ye. AK afudde mwana muto nnyo. Sijja kuwakanya bivudde mu kukeberebwa mu ddwaaliro naye nga nnina ebibuuzo.


text:
OBULOGO
OBULOGO / EKITAMBO OBULOGO kye kikolwa ekyomuzizo mu maaso ga Katonda. EKITAMBO kye kyoyo [omwoyo omubi] ekikulu mu bwakabaka bwa Sitaani kyakozesa okufuga obulamu bw'omuntu. OBUSAMIZE kye kikolwa ekisasamaza abantu naye nga si kyabulijjo. Ebintu bino waggulu bye nyonyodde Katonda tabyagala mu bulamu bwo ggwe asoma ekiwandiiko kino kakati. EKITAMBO kye kitukiriza ekikolimo ku bulamu bwaffe. Ekitambo kino kitega omukisa gwo n'oba nga tosobola kuva mu kikolimo kyolimu okugeza nga ekikolimo kyokuyiwa omusaayi, ekikolimo kyobwenzi, ekikolimo kyokunya omwenge ebikolimo ebyengeri ngezo. Bwetwogera ku Kitambo ekisooka mu birowoozo byaffe ky'ekitambo ekyokulya abantu. Ddala kituufu nnyo naye obadde omanyi nti waliwo ebitambo ebirala? Ebitambo bya mirundi mingi era ebimu ku byo byebino w'amanga; • Waliwo ekitambo eky'okulya abantu [somako mu kitabo ekitukuvu Zabbuli 53:4 ne 2 Bassekabaka 6:25-30] • Waliwo ekitambo ekyebisiyaga [somako mu ktabo ekitukuvu olubereberye 9:18ff] olabe gye kyava • Waliwo ekitambo ekyobwenzi • Waliwo ekitamba ekyobubbi nebirala bingi nga bwobilaba ku bantu. Ekitambo kino okifuna okuva ku njuuyi zombi; waliwo ekye nnyumba ya kitawo nekyennyumba ye bukojja. Manya bino ku kyebayita EKITAMBO[kyusa | edit source] Bwoba nga oloota obuuka mu bbanga obeera olina ekitambo. Bwoba nga oloota ente zikugoba, oloota abantu abafa nga baganda bo, bazadde bo. Bwobera n'ekitambo oluma enjala ezokungalo nozirya. Bwobera n'ekitambo omeketa amannyo buli lwewebaka. Bwoba oyagala okumanya ebisingawo ku kitambo nokukyenenya osobola okutukubira ku simu +256702362959 oba +256784309919 tukusomese EKITAMBO nengeri gyosobola okusabira obulamu bwo kikuveeko. --Asiimwe27 (talk) 13:17, 14 Gwakkumi 2014 (UTC)


text:
Ekyabalamuzi
Chapter 3
1 Gano ge mawanga Mukama ge yaleka okukema Isiraeri olw'abo, bonna ku bo abataamanya ntalo zonna eza Kanani;
2 kyokka emirembe gy'abaana ba Isiraeri bamanye, okubayigiriza okulwana, bo abaali tebamanyiiko n'akatono olubereberye;
3 abakungu abataano ab'Abafirisuuti, n'Abakanani bonna, n'Abasidoni, n'Abakiivi abaatuulanga ku lusozi Lebanooni, okuva ku lusozi Baalukerumoni okutuusa awayingirirwa mu Kamasi.
4 Era baali ba kukema Isiraeri, okumanya oba nga bagenda okuwulira ebiragiro bya Mukama bye yalagira bajjajjaabwe ku bwa Musa.
5 Abaana ba Isiraeri ne batuula mu Bakanani; Omukiiti, n'Omwamoli, n'Omuperizi, n'Omukiivi, n'Omuyebusi:
6 ne bawasa abawala baabwe okuba abakazi baabwe, ne bawa abawala baabwe bo eri batabani baabwe, ne baweereza bakatonda baabwe.
7 Abaana ba Isiraeri ne bakola ekyali mu maaso ga Mukama ekibi, ne beerabira Mukama Katonda waabwe; ne baweerezanga Babaali ne Baasera.
8 Obusungu bwa Mukama kyebwava bubuubuuka ku Isiraeri, n'abatunda mu mukono gwa Kusanurisasaimu kabaka w'e Mesopotamiya: abaana ba Isiraeri ne baweerereza Kusanurisasaimu emyaka munaana,
9 Awo abaana ba Isiraeri bwe bakaabira Mukama, Mukama n'abayimusiza omulokozi abaana ba Isiraeri, eyabalokola, ye Osunieri mutabani wa Kenazi, ye mwanawaabo owa Kalebu.
10 Omwoyo gwa Mukama ne gumujjira, n'alamula Isiraeri; n'agenda okutabaala, Mukama n'agabula Kusanurisasaimu kabaka w'e Mesopotamiya mu mukono gwe: omukono gwe ne guwangula Kusanurisasaimu.
11 Ensi n'ewummulira emyaka ana. Osunieri mutabani wa Kenazi n'afa:
12 Awo abaana ba Isiraeri ne beeyongera nate okukola ekyali mu maaso ga Mukama ekibi: Mukama n'awa Eguloni kabaka wa Moabu amaanyi okulwana ne Isiraeri, kubanga baali bakoze ekyali mu maaso ga Mukama ekibi.
13 Ne yeekuŋŋaanyiza abaana ba Amoni ne Amaleki; n'agenda n'akuba Isiraeri, ne balya ekibuga eky'enkindu.
14 Abaana ba Isiraeri ne baweerereza Eguloni kabaka wa Mowaabu emyaka kkumi na munaana.
15 Naye abaana ba Isiraeri bwe baakaabira Mukama, Mukama n'abayimusiza omulokozi, Ekudi mutabani wa Gera, Omubenyamini, eyali owa kkono: abaana ba Isiraeri ne bamukwasa ekirabo akitwalire Eguloni kabaka wa Mowaabu.
16 Ekudi ne yeeweeseza ekitala eky'obwogi obubiri, obuwanvu bwakyo omukono gumu; n'akyesiba ku kisambi kye ekya ddyo munda mu ngoye ze.
17 N'awa Eguloni kabaka wa Mowaabu ekirabo: Eguloni yali musajja munene nnyo.
18 Awo bwe yamala okuwa ekirabo; n'asindika abantu abaali beetisse ekirabo.
19 Naye ye kennyini n'addayo ng'akoma ku mayinja agaali okumpi w'e Girugaali, n'ayogera nti Ntumiddwa ebigambo eby'ekyama eri ggwe, kabaka. N'ayogera nti Musirike. Bonna abaali bayimiridde naye ne bafuluma ne bamuleka.
20 Ekudi n'ajja gy'ali; yali atudde omu yekka mu nju ye eya waggulu ey'okuwolawolerangamu. Ekudi n'ayogera nti Nnina ebigambo ebiva eri Katonda gy'oli. N'ayimuka ku ntebe ye.
21 Ekudi n'agolola omukono gwe ogwa kkono, n'aggya ekitala ku kisambi ekya ddyo, n'amufumita olubuto:
22 n'ekiti nakyo ne kibuliramu; amasavu ne gazibikira ekitala we kiyingiridde, kubanga teyasowola kitala mu lubuto lwe, ne kiviiramu nnyuma.
23 Awo Ekudi n'afuluma n'agenda mu kisasi, n'amuggalirawo enzigi z'enju eya waggulu, n'azisiba.
24 Awo bwe yamala okufuluma, abaddu be ne bajja; ne balaba, era, laba, enzigi z'enju eya waggulu nga zisibiddwa; ne boogera nti Aliŋŋanga abisse ku bigere bye mu nju ye ey'okuwolawolerangamu.
25 Ne balindirira okutuusa ensonyi lwe zaabakwata: era, laba, nga taggulawo nzigi za nju eya waggulu; awo ne baddira ekisumuluzo, ne baziggulawo: era, laba, mukama waabwe ng'agudde wansi afudde.
26 Ekudi n'awona nga bakyalindirira, n'ayita ku mayinja, n'awona n'atuuka e Seyiri.
27 Awo olwatuuka, bwe yatuuka, n'afuuwa ekkondeere mu nsi ya Efulayimu ey'ensozi, abaana ba Isiraeri ne baserengetera wamu naye okuva mu nsi ey'ensozi, naye ng'abakulembera.
28 N'abagamba nti Mungoberere: kubanga Mukama agabudde abalabe bammwe Abamowaabu mu mukono gwammwe. Ne bamugoberera ne baserengeta, ne beekwata emisomoko gya Yoludaani nga balwana n'Abamowaabu, ne bataganya muntu kusomoka.
29 Ne batta ku Mowaabu mu biro ebyo abasajja nga kakumi, buli muntu ow'amaanyi na buli muntu muzira; so tekwawonako muntu.
30 Awo Mowaabu n'ajeemulwa ku lunaku olwo n'omukono gwa Isiraeri: Ensi n'ewummulira emyaka kinaana.
31 Samugali mutabani wa Anasi n'addirira oyo, n'atta ku Bafirisuuti abasajja lukaaga n'omuwunda ogusoya ente: era naye n'alokola Isiraeri.


text:
Chapter 1
1 Ku lubereberye waaliwo Kigambo, Kigambo n'aba awali Katonda, Kigambo n'aba Katonda.
2 Oyo yaliwo ku lubereberye awali Katonda.
3 Ebintu byonna byakolebwa ku bw'oyo; era awataali ye tewaakolebwa kintu na kimu ekyakolebwa.
4 Obulamu bwali mu ye; obulamu ne buba omusana gw'abantu.
5 Omusana ne gwaka mu kizikiza, so ekizikiza tekyagutegeera.
6 Waalabika omuntu, Katonda, gwe yatuma, erinnya lye Yokaana.
7 Oyo yajja olw'okutegeeza ategeeze eby'omusana, bonna bakkirize ku bubwe.
8 Oyo si ye musana, wabula okutegeeza eby'omusana.
9 Waliwo omusana ogw'amazima ogwakira buli muntu, nga gujja mu nsi.
10 Yali mu nsi, ensi yakolebwa ku bubwe, era ensi teyamutegeera.
11 Yajja mu matwale ge, naye abaali mu matwale ge tebaamusembeza.
12 Naye bonna abaamusembeza yabawa obuyinza okufuuka abaana ba Katonda, be bakkiriza erinnya lye:
13 abataazaalibwa musaayi, newakubadde okwagala kw'omubiri, newakubadde okwagala kw'omuntu, naye abaazaalibwa Katonda.
14 Kigambo n'afuuka omubiri, n'abeerako gye tuli (ne tulaba ekitiibwa kye, ekitiibwa ng'eky'oyo eyazaalibwa omu yekka Kitaffe), ng'ajjudde ekisa n'amazima.
15 Yokaana n'amutegeeza n'ayogerera waggulu ng'ayogera nti Oyo gwe nnagamba nti Ajja ennyuma wange ansinga nze: kubanga ye yali ow'olubereberye ku nze.
16 Kubanga ku kujjula kwe ffe fenna kwe twaweebwa, n'ekisa mu kifo ky'ekisa.
17 Kubanga amateeka gaaweebwa ku bwa Musa; ekisa n'amazima byabaawo ku bwa Yesu Kristo.
18 Tewali eyali alabye ku Katonda wonna wonna; Omwana eyazaalibwa omu yekka, aba mu kifuba kya Kitaffe, oyo yamutegeeza.
19 Kuno kwe kutegeeza kwa Yokaana, Abayudaaya abaava e Yerusaalemi bwe baamutumira bakabona n'Abaleevi okumubuuza nti Ggwe ani?
20 N'ayatula, n'ateegaana; n'ayatula nti Si nze Kristo.
21 Ne bamubuuza nti Kale lw'oli ani? oli Eriya? N'agamba nti Si nze ye. Ggwe nnabbi oli? N'addamu nti Nedda.
22 Awo ne bamugamba nti Lw'oli ani? tubaddemu abatutumye. Weeyita ani?
23 N'agamba nti Nze ndi ddoboozi ly'omuntu ayogerera waggulu mu ddungu nti Muluŋŋamye oluguudo lwa Mukama, nga nnabbi Isaaya bwe yayogera.
24 Abaatumibwa baali ba mu Bafalisaayo.
25 Ne bamubuuza, ne bamugamba nti Oba ggwe toli Kristo, oba Eriya, oba nnabbi oli, kale kiki ekikubatizisa?
26 Yokaana n'abaddamu, ng'agamba nti Nze mbatiza n'amazzi: wakati mu mmwe ayimiridde omuntu gwe mutamanyi,
27 ajja ennyuma wange, so nange sisaanira kusumulula lukoba lwa ngatto ye.
28 Ebyo byakolerwa Bessaniya, emitala wa Yoludaani, Yokaana gye yabatirizanga.
29 Olunaku olw'okubiri n'alaba Yesu ng'ajja gy'ali, n'agamba nti Laba, Omwana gw'endiga gwa Katonda, aggyawo ebibi by'ensi!
30 oyo gwe nnagamba nti Ennyuma wange ejjayo omuntu ansinga: kubanga ye yali ow'olubereberye ku nze.
31 Nange saamumanya: naye ayolesebwe Isiraeri, kyennava njija nga mbatiza n'amazzi.
32 Yokaana n'ategeeza ng'agamba nti Nnalaba Omwoyo ng'ava mu ggulu ng'ejjiba; n'abeera ku ye.
33 Nange saamumanya: naye eyantuma okubatiza n'amazzi, ye yaŋŋamba nti Ggwe oliraba Omwoyo ng'akka ng'abeera ku ye, oyo ye abatiza n'Omwoyo Omutukuvu.
34 Nange ne ndaba, ne ntegeeza nti oyo ye Mwana wa Katonda.
35 Olunaku olwaddirira nate Yokaana yali ayimiridde n'ab'oku bayigirizwa be babiri;
36 n'atunuulira Yesu ng'atambula, n'agamba nti Laba, Omwana gw'endiga gwa Katonda!
37 Abayigirizwa abo ababiri ne bawulira ng'ayogera, ne bagoberera Yesu.
38 Yesu n'akyuka n'abalaba nga bamugoberera, n'abagamba nti Munoonya ki? Ne bamugamba nti Labbi (amakulu gaakyo bwe kitegeezebwa nti Omuyigiriza), osula wa?
39 N'abagamba nti Mujje, munaalabawo. Ne bajja ne balaba w'asula; ne basula ewuwe olunaku olwo: obudde bwali nga ssaawa ya kkumi.
40 Andereya, muganda wa Simooni Peetero, ye omu ku bali ababiri abaawulira Yokaana ng'ayogera, ne bamugoberera.
41 Ye n'asooka okulaba muganda we ye Simooni, n'amugamba nti Tulabye Kristo, amakulu gaakyo bwe kitegeezebwa nti Eyafukibwako amafuta.
42 N'amuleeta eri Yesu. Yesu n'amutunuulira, n'agamba nti Ggwe Simooni omwana wa Yokaana: onooyitibwanga Keefa, (amakulu gaalyo bwe litegeezebwa nti Peetero).
43 Olunaku olwaddako yayagala okuvaayo okugenda e Ggaliraaya, n'alaba Firipo: Yesu n'amugamba nti Ngoberera.
44 Naye Firipo yali w'e Besusayida, mu kibuga kya Andereya ne Peetero.
45 Firipo n'alaba Nassanayiri n'amugamba nti Tulabye oyo Musa gwe yawandiikako mu mateeka ne bannabbi, Yesu, omwana wa Yusufu, ow'e Nazaaleesi.
46 Nassanayiri n'amugamba nti Mu Nazaaleesi muyinza okuvaamu ekintu ekirungi? Firipo n'amugamba nti Jjangu olabe.
47 Yesu n'alaba Nassanayiri ng'ajja gy'ali, n'amwogerako nti Laba Omuisiraeri wawu, ataliimu bukuusa!
48 Nassanayiri n'amugamba nti Wantegeerera wa? Yesu n'addamu n'amugamba nti Firipo bw'abadde tannakuyita, bw'obadde mu mutiini, ne nkulaba.
49 Nassanayiri n'amuddamu nti Labbi, ggwe Mwana wa Katonda: ggwe Kabaka wa Isiraeri.
50 Yesu n'addamu n'amugamba nti Kubanga nkugambye nti nkulabye mu mutiini okkirizza? oliraba ebikulu okukira ebyo.
51 N'amugamba nti Ddala ddala mbagamba nti Muliraba eggulu nga libikkuse, ne bamalayika ba Katonda nga balinnya era nga bakkira ku Mwana w'omuntu.


text:
Mu DP buli mbuzi bwe yazzeeyo ku nkondo yaayo, Seya Nasser Sebaggala yasanze enkondo eyiye baagiggyawo dda.
Lwabadde lukung’aana lw’abavubuka ba DP mu Buganda, Sebaggala ne munne Gilbert Bukenya lwe beeyambisizza okusenguka mu NRM gye baazaayira ne basalawo okuddayo ku nkondo zaabwe mu DP.
Bombi, Sebaggala ne Bukenya, buli omu yayaniriziddwa mu ngeri ya njawulo. Bukenya ye bamutiitiibizza ne bamuwa n’akazindaalo ayogere ebimuli ku mwoyo. Kyokka ye Sebaggala yayisiddwa ng’ekyonziira n’agobaganyizibwa ng’ammiddwa n’akazindaalo okwenyonnyolako.
Bwatyo Sebaggala ng’akitegedde nti mu DP enkondo ye bagiryawo dda, yeekandazze okufuluma nga bwadwadwalikana ng’akolima nti ku kyoyooyo ekyo aba DP kye balina tewali webalisobolera kuggya Museveni mu buyinza bo babuddemu.
Ye Bukenya akazindaalo yakeeyambisizza ng’ajjukiza Abaganda nti ekibagaanyi okukulaakulana mu byobufuzi bwe bunnanfuusi bwe balina.
Yajjukizza nti obunnaanfuusi Abaganda bwe bwabakotoggeza Muganda munnammwe Ben Kiwanuka omukulembeze wa DP omubereberye, gwe baakotoggera ne bamulemesa okufuga eggwanga
Wabula Bukenya akazindaalo baakamuggyeko nga tannayogera ku muze omulala Abaganda gwe balina ogw’okukozesebwa kyokka ku nkomerero bo ne baviiramu awo nga tebalina kinene kya nnyo kye bafunyeeyo.
Anti Bukenga ne Sebaggala baava mu DP ne bagenda mu NRM. Naye kirabika mu NRM bakozeseddwa bukozesebwa ne bavaayo buggo ate kati baabo bali mu kuwaalirira kudda ku nkondo zaabwe mu DP!
Era awo Ddwaddwaddwa Mumansa w’akikinalira n’abuuza nti Temujjukira nti olumu omusajja Omunyankole Elly Karuhanga yabaatulira nga bwe mwalemeramu omuze ogw’okukozesebwa obukozesebwa?
Kale lwaki mwettanira okukozesebwa mmwe ne muviiramu awo nga ayokya omusota? Lwaki? Hm!


text:
Yeremiya
Chapter 50
1 Ekigambo Mukama kye yayogera ekifa ku Babulooni, eky'ensi ey'Abakaludaaya, mu Yeremiya nnabbi.
2 Mubuulire mu mawanga, mulangirire, musimbe ebendera; mulaalike, so temukisa: mwogere nti Babulooni kimenyeddwa, Beri akwatiddwa ensonyi, Merodaaki akeŋŋentereddwa; ebifaananyi byakyo bikwatiddwa ensonyi, esanamu zaakyo zikeŋŋentereddwa.
3 Kubanga mu bukiika obwa kkono evaayo eggwanga okukitabaala, erizisa ensi yaakyo, so tewaliba alibeera omwo: badduse, bagenze, abantu era n'ensolo.
4 Mu nnaku ezo ne mu biro ebyo, bw'ayogera Mukama, abaana ba Isiraeri balijja, bo n'abaana ba Yuda wamu; balikwata ekkubo lyabwe nga bakaaba amaziga, era balinoonya Mukama Katonda waabwe.
5 Balibuuza ebya Sayuuni, amaaso gaabwe nga gatunulayo, nga boogera nti Mujje mwegatte ne Mukama nga mulagaanye endagaano eteriggwaawo eteryerabirwa.
6 Abantu bange baabanga ndiga ezaabula: abasumba baabwe baabawabya, baabakyamiza ku nsozi: baavanga ku lusozi ne bagendanga ku kasozi, beerabidde ekifo kyabwe eky'okuwummuliramu.
7 Bonna abaabalaba babalidde: n'abalabe baabwe ne boogera nti Tetwonoona kubanga bo basobezza Mukama, omubeera obutuukirivu, Mukama essuubi lya bajjajjaabwe.
8 Mudduke muve wakati mu Babulooni, muve mu nsi ey'Abakaludaaya, mubeere ng'embuzi emmandwa mu maaso g'ebisibo.
9 Kubanga, laba, ndigolokosa ekibiina ky'amawanga amakulu ne mbatabaaza Babulooni okuva mu nsi ey'obukiika obwa kkono: era balisimba ennyiriri okulwana nakyo; kiriggibwa eyo: obusaale bwabwe buliba ng'obw'omusajja ow'amaanyi omukabakaba; tewaliba alidda obusa.
10 Kale Obukaludaaya buliba munyago: bonna ababunyaga balikkuta, bw'ayogera Mukama.
11 Kubanga musanyuse, kubanga mujaguza, mmwe abanyaga obusika bwange, kubanga muligita ng'ente enduusi ewuula, ne mufugula ng'embalaasi ez'amaanyi;
12 nnyammwe alikwatibwa ensonyi nnyingi nnyo; eyabazaala aliswala: laba, aliba wa nkomerero mu mawanga, olukoola, ensi enkalu, n'eddungu.
13 Olw'obusungu bwa Mukama kyeriva erema okutuulwamu, naye erirekerwawo ddala: buli ayita ku Babulooni alisamaalirira n'asooza ebibonoobono byakyo byonna.
14 Musimbe ennyiriri okulwana ne Babulooni enjuyi zonna, mmwe mwenna abanaanuula omutego; mukirase, temusaasira busaale: kubanga kyayonoona Mukama.
15 Mukireekaanireko enjuyi zonna; kijeemulukuse; amakomera gaakyo gagudde, babbugwe baakyo basuuliddwa: kubanga lye ggwanga Mukama ly'awalana; mukiwalaneko eggwanga; nga bwe kyakolanga mukikole bwe mutyo.
16 Mumaleewo asiga mu Babulooni, n'oyo akwata ekiwabyo mu biro eby'okukunguliramu: olw'okutya ekitala ekijooga balikyukira buli muntu eri abantu b'ewaabwe, era baliddukira buli muntu mu nsi y'ewaabwe.
17 Isiraeri ndiga ewabye; empologoma zimugobye kabaka w’e Bwasuli ye yasooka okumulya; ne Nebukadduleeza ono kabaka w’e Babulooni ye w'enkomerero, amenye emagumba ge.
18 Mukama w'eggye, Katonda wa Isiraeri, kyava ayogera bw'ati nti Laba, ndibonereza kabaka w’e Babulooni n'ensi ye nga bwe nnabonereza kabaka w’e Bwasuli.
19 Era ndikomyawo Isiraeri nate mu ddundiro lye, era aliriira ku Kalumeeri ne Basani, n'emmeeane ye erikkutira ku nsozi za Efulayimu, ne mu Gireyaadi.
20 Mu nnaku ezo ne mu biro ebyo, bw'ayogera Mukama, obutali butuukirivu bwa Isiraeri balibunoonya so nga tewali; n'ebibi bya Yuda, so tebirirabika: kubanga ndisonyiwa abo be ndireka okuba ekitundu ekifisseewo.
21 Tabaala ensi y'e Merasayimu, gy'oba otabaala, n'abo abali mu Pekodi: otte ozikiririze ddala ennyuma waabwe, bw'ayogera Mukama, okole nga byonna bwe biri bye nnakulagira.
22 Eddoboozi ery'entalo liri mu nsi n'ery'okuzikirira okunene.
23 Ennyondo ey'ensi zonna ng'etemeddwa ng'emenyese! Babulooni nga kifuuse amatongo mu mawanga!
24 Nakutegera omutego, n'okukwatibwa okwatiddwa, ai Babulooni, so tewamanyirira: olabise n'okukwatibwa okwatiddwa, kubanga wawakana ne Mukama.
25 Mukama asumuludde etterekero ly'ebyokulwanyisa bye, era aggyeemu ebyokulwanyisa eby'okunyiiga kwe: kubanga Mukama, Mukama w'eggye, alina omulimu gw'agenda okukola mu nsi ey'Abakaludaaya.
26 Mujje mukirumbe nga muva ku nsalo ekomererayo, musumulule amawanika gaakyo: mukituume nga bifunvu, mukizikiririze ddala: waleme okubaawo ekintu ekisigala ku kyo.
27 Mutte ente zaakyo zonna; ziserengete mu kuttibwa: zizisanze! kubanga olunaku lwazo lutuuse, olunaku kwe zirijjirwa.
28 Eddoboozi ly'abo abadduka ne bawona mu nsi y'e Babuloomi, okubuulira mu Sayuuni eggwanga Mukama Katonda waffe ly'aliwalana, ly'aliwalana olwa yeekaalu ye.
29 Muyite abalasi bakuŋŋaane balumbe Babulooni, abo bonna abanaanuula omutego, musiisire okukyolekera enjuyi zonna; waleme okuba aliwona ku kyo: musasule ng'omulimu gwakyo bwe gwali; nga byonna bwe biri bye kyakolanga, bwe mutyo mukikolanga: kubanga yabanga wa malala eri Mukama, eri Omutukuvu owa Isiraeri.
30 Abalenzi baakyo kye baliva bagwira mu nguudo zaakyo, abasajja baakyo bonna abalwanyi balisirisibwa ku lunaku olwo, bw'ayogera Mukama.
31 Laba, ndi mulabe wo, ai ggwe alina amalala, bw'ayogera Mukama, Mukama w'eggye: kubanga olunaku lwo lutuuse, ekiseera mwe nnaakujjirira.
32 Alina amalala alyesittala n'agwa, so tewaliba alimuyimusa; era ndikuma omuliro mu bibuga bye, era gulyokya bonna abamwetoolodde.
33 Bw'ati bw'ayogera Mukama w'eggye nti Abaana ba Isiraeri n'abaana ba Yuda babajoogera wamu: n'abo bonna abaabatwala okuba abasibe babanywezezza; bagaanyi okubata.
34 Omununuzi waabwe wa maanyi; Mukama w'eggye lye linnya lye: aliwoleza ddala ensongi yaabwe, alyoke awummuze ensi, era yeeraliikirize abo abali mu Babulooni.
35 Ekitala kiri ku Bakaludaaya, bw'ayogera Mukama, ne ku abo abali mu Babulooni ne ku bakungu baamu ne ku bagezigezi baamu.
36 Ekitala kiri ku abo abeenyumiriza, era balisiruwala: ekitala kiri ku basajja baamu ab'amaanyi, era balikeŋŋentererwa.
37 Ekitala kiri ku mbalaasi zaabwe ne ku magaali gaabwe ne ku bantu bonna abaatabulwa abali wakati mu kyo, era balifuuka ng'abakazi; ekitala kiri ku bintu byamu eby'obugagga, era birinyagibwa.
38 Ekyanda kiri ku mazzi gaamu, era galikalira: kubanga nsi ya bifaananyi byole, era balalukidde esanamu.
39 Ensolo ez'omu nsiko ez'omu ddungu kyezinaavanga zibeera eyo ne bamaaya banaabeeranga omwo so tekiibeerwengamu nate ennaku zonna; so tekiituulwengamu emirembe n'emirembe.
40 Nga Katonda bwe yasuula Sodomu ne Ggomola n'ebibuga ebyaliraanawo bw'ayogera Mukama; bwe kityo tewaabenga muntu anaatuulanga eyo, so tewaabenga mwana wa muntu anaabeeranga omwo.
41 Laba, eggwanga liva obukiika obwa kkono; era ekika ekikulu, eri bakabaka bangi abaliyimusibwa okuva ku njuyi z'ensi ezikomererayo.
42 Bakwata omutego n'effumu; bakambwe so tebalina kusaasira; eddoboozi lyabwe liwuuma ng'ennyanja era beebagala embalaasi; buli muntu ng'atala ng'omuntu bw'atalira olutalo, okulwana naawe, ai omuwala wa Babulooni.
43 Kabaka w’e Babulooni awulidde ettutumo lyabwe emikono gye ne giddirira: obubalagaze bumukutte n'obulumi ng'omukazi alumwa okuzaala.
44 Laba, alirinnya ng'empologoma eva ku malala ga Yoludaani, okulumba ekifo eky'amaanyi eky'okubeeramu naye ndikibaddusa mangu ago; eri buli alirondebwa, oyo gwe ndikuza ku kyo: kubanga ani afaanana nze era ani alinteekerawo ekiseera? eri ani omusumba aliyimirira mu maaso gange?
45 Kale muwulire okuteesa kwa Mukama kw'ateeseza ku Babulooni; n'ebyo by'amaliridde eri ensi ey'Abakaludaaya: Tebalirema kubawalula okubaggyayo, abaana abato ab'omu kisibo; talirema kulekesaayo ekifo kyabwe eky'okubeeramu wamu nabo.
46 Olw'eddoboozi y'okumenya Babulooni ettaka likankana, n'okukaaba kuwuliddwa mu mawanga.


text:
Bya Samuel Balagadde
WALI otaddeyo omwoyo okumanya oba galagi mw'otwala mmotoka yo okugikanina oba eriwo mu mateeka?
Galagi za mmotoka okufaanaanako n'emirimu emirala egy'obusuubuzi erina okubeerawo mu mateeka. Erina okuwa layisinsi n'emisolo emirala.
Wabula galagi zonna zirina obukwakkulizo bwe zirina okutuukiriza nga tezinnaweebwa layisinsi. Suzan Kataike, omwogezi wa Minisitule y'ebyenguudo n'entambula yagambye nti galagi mmotoka zirina okubaawo mu mateeka.
Ebisaanyizo bya galagi
Buli galagi eteekwa okuba ng'erina ekifo ekizimbiddwaako ekikomera, ng'eri ku ttaka erimala okugisobozesa okukanika mmotoka z'abantu Eteekwa okubeera ne bamakanika abalina obutendeke mu by'okukanika okuva ku Dipulooma etandikirwako okudda waggulu
Erina okuba ne nnamba za galagi okuva mu kitongolea kya URA.
Zino okugezesa ekidduka ku luguudo nga kyakamala okukanikibwa. za galagi zifunibwa mu URA ku 223,000/- eri abasooka ate 281,000/- eri abo abazizza obuggya okwa buli mwaka.
Galagi eteekwa okuba n'abakuumi, ettaala ekiro okutaasa mmotoka ezibeera munda obutabbibwa.
Eteekwa okuba n'olunnya, ekifo awawanikibwa mmotoka ezikaninibwa naddala wansi.
Eteekwa okuba n'amazzi ga taapu okusobola okukuuma obuyonjo mu bakozi baayo.
Erina okuba n'ekifo awassibwa woyiro avudde mu yingini n'ebyuma ebirala okusobola okutaasa obutonde bw'ensi. lGalagi erina okuba awafuuyiribwa mmotoka ate nga tekisobola kufulumya langi mu bantu.
Galagi eteekwa okuba n'ebyuma bya ggaasi ebikola ku kuyunga n'okugattulula ebyuma .
Eteekwa okuba ne sitoowa omuterekebwa ebyuma ebiggyiddwa ku mmotoka


text:
ABAVUZI ba bodaboda mu Nakifuma bongedde okusengejja mu bannaabwe abaagala okubeegattako okukola omulimu guno .
Nga beegattira mu kibiina kya Nakifuma Combined Bodaboda Operators Association baakyusizza mu ssemateeka waabwe . Kati buli ayagala okubeegattako asasula 100,000/- eri oyo atalina bodaboda ng'asuubira okweyambisa ku za banne abali ku siteegi.
Bo abaagala okuyingira nga balina ne bodaboda basasula 200,000/- okuva ku mitwalo 10 egyali gisasulwa mu ntandikwa.
Godfrey Kiyimba, omuwandiisi w'ekibiina kino mu lukiiko olwatudde e Nakifuma ku Lwokuna yagambye nti okwongeza ensimbi n' okumyumyula mw'abo abaggya abaagala okubeegattako kyavudde ku kwekengera abamu ku bavuzi ba bodaboda abatalina buvunaanyizibwa n'ababbi.
Yagambye nti bannakibiina kati bawera 180 wabula nga nga buli omu alondoolwa enneeyisa ye okulaba nga tali mu kibinja ky'abo abeenyigira mu bubbi.
Nasser Matovu, maneja mu mirimu egy'ekikugu mu kibiina ekigatta aba yinsuwa mu ggwanga ekya Uganda Insurers Association yagambye nti bodaboda okufaanako n'emmotoka zirina okuba ne yinsuwa za 3rd Party ezizzibwa obuggya buli mwaka ku ku 46,000/-.


text:
Bya HUSSEIN BUKENYA
Mu liigi ya Super:
SC Villa 1-1 Police
Victoria 2-1 Express
Lweza 1-1 Soana
Sadolin 1-0 Rwenshama
PULEZIDENTI wa SC Villa, Ying. Ben Misagga ayise omutendesi wa ttiimu ye Sam Ssimbwa annyonnyole lwaki ttiimu evuya ng’ate y’esinga abazannyi abalungi mu liigi.
Kino kiddiridde Villa okulemagana ne Police (1-1) ku Lwokutaano omupiira Misagga naye gwe yabaddeko. Villa yalemeddwa okulinnya ku ntikko, Misagga ky’agamba nti Ssimbwa takoze kimala.
Misagga yategeezezza nti bulijjo ttiimu eremwa okufuna obuwanguzi kyokka ng’ezannye bulingi nti wabula emipiira egisembyeyo (ogwa Azam mu Uganda Cup ne Police mu liigi) bagizannye bubi ekitakkirizika.
“Ssimbwa mutendesi mulungi naye ttiimu ezannya bubi. Njagala ye n’akakiiko ke ak’ebyekikugu batunnyonnyole ekizibu we kiva tukisalire amagezi nga bukyali,” Misagga bwe yategeezezza eggulo.
Ssimbwa yategeezezza nti tannategeezebwa ku bya kumuyita nti kyokka ttiimu ye tennavumbeera kisusse. Bukya akwata mulimu guno yaakawangulwa KCCA (1-0) nga si kya buntu bulamu kumunenya nti talina ky’akoze ku kulinnyisa mutindo ng’ate akola buli ekisoboka bawangule.
Vipers etusinga akabonero kamu ekitegeeza nti nnina bingi bye nnyongedde mu ttiimu naye kya nnaku nti buli lukya abawagizi bannangira nga bwe mpagira KCCA era bwe saagala Villa ewangule,” Ssimbwa bwe yategeezezza.
Oluvannyuma lw’omupiira, abawagizi ba Villa bang’odde Ssimbwa olwa ttiimu okuvumbeera.


text:
Matayo
Chapter 13
1 Ku lunaku olwo Yesu n'afuluma mu nju, n'atuula ku mabbali g'ennyanja.
2 Ebibiina bingi ne bimukuŋŋaanirako, n'okusaabala n'asaabala mu lyato, n'atuula; ekibiina kyonna ne kiyimirira ku ttale.
3 N'ayogera nabo bingi mu ngero, ng'agamba nti Laba, omusizi yafuluma okusiga;
4 bwe yali ng'asiga, ensigo endala ne zigwa ku mabbali g'ekkubo, ennyonyi ne zijja ne zizirya:
5 endala ne zigwa awali enjazi, awatali ttaka lingi amangu ago ne zimera, kubanga tezaalina ttaka ggwanvu:
6 enjuba bwe yavaayo, ne ziwotookerera kubanga tezaalina mmizi, ne zikala.
7 Endala ne zigwa ku maggwa; amaggwa ne gamera, ne gazizisa:
8 endala ne zigwa ku ttaka eddungi, ne zibala emmere, endala kikumi, endala nkaaga, endala makumi asatu
9 Alina amatu, awulire.
10 Abayigirizwa ne bajja ne bamugamba nti Kiki ekikwogeza nabo mu ngero?
11 N'addamu n'abagamba nti Mmwe muweereddwa okumanya ebigambo eby'ekyama eby'obwakabaka obw'omu ggulu naye bo tebaweereddwa.
12 Kubanga buli alina, aliweebwa, era alisukkirirawo: naye buli atalina aliggibwako ne ky'ali nakyo.
13 Kyenva njogera nabo mu ngero kubanga bwe balaba tebalaba, bwe bawulira, tebawulira, so tebategeera.
14 Naye Isaaya bye yalagula bibatuukiriridde, ebyayogera nti Muliwulira buwulizi, naye temulitegeera; Muliraba bulabi, naye temulyetegereza:
15 Kuba omutima gw'abantu bano gusavuwadde, N'amatu gaabwe gawulira bubi, N'amaaso gaabwe bagazibye; Baleme okulaba n'amaaso, n'okuwulira n'amatu, N'okutegeera n'omutima, N'okukyuka, Ne mbawonya.
16 Naye amaaso gammwe galina omukisa, kubanga galaba; n'amatu gammwe, kubanga gawulira.
17 Kubanga mazima mbagamba nti Bannabbi bangi n'abantu abatuukirivu abeegombanga okulaba bye mutunuulira, so tebaabiraba; n'okuwulira bye muwulira, so tebaabiwulira.
18 Kale mmwe muwulire olugero lw'omusizi.
19 Buli awulira ekigambo eky'obwakabaka, nga takitegedde, omubi oyo ajja, n'akwakula ekisigiddwa mu nutima gwe. Oyo ye yasigibwa ku mabbali g'ekkubo.
20 N’oyo eyasigibwa awali enjazi, ye oyo awulira kigambo, amangu ago n'akikkiriza n'essanyu;
21 naye talina mmizi munda mu ye, naye, alwawo katono; bwe wabaawo ennaku n’okuyigganyizibwa olw'ekigambo, amangu ago yeesittala.
22 N'oyo eyasigibwa mu maggwa, ye oyo awulira ekigambo; naye okweraliikirira kw'ensi, n'obulimba bw'obugagga bizisa ekigambo, era tabala.
23 N'oyo eyasigibwa ku ttaka eddungi, ye oyo awulira ekigambo, n'akitegeera; oyo ddala abala ddala ebibala, omulala aleeta kikumi, omulala nkaaga, omulala makumi asatu.
24 Awo n'abaleetera olugero olulala n'ayogera nti Obwakabaka obw'omu ggulu bufanaanyizibwa n'omuntu eyasiga ensigo ennungi mu nnimiro ye:
25 naye abantu bwe baali beebase omulabe we n'ajja n'asigamu eŋŋaano ey'omu nsiko mu ŋŋaano ennungi, n'agenda.
26 Naye bwe yameruka, bwe yayanya, n'erabika n'eŋŋaano ey'omu nsiko.
27 Abaddu be ne bajja ne bagamba omwami nti Ssebo, tewasiga nsigo nnungi mu nnimiro yo? kale yali etya okubaamu eŋŋaano ey'omu nsiko?
28 N'abagamba nti Omulabe ye yakola atyo. Abaddu ne bamugamba nti Kale oyagala tugende tugikoolemu?
29 Naye n'agamba nti Nedda; mpozzi bwe munaaba mukoolamu eŋŋaano ey'omu nsiko, munaggiramu n'eŋŋaano yennyini.
30 Muleke bikule byombi bituuse amakungula: mu biro eby'amakungula ndigamba abakunguzi nti Musooke mukuŋŋaanye eŋŋaano ey'omu nsiko, mugisibe emiganda eyokebwe: naye eŋŋaano yennyini mugikuŋŋaanyize mu ggwanika lyange.
31 N'abaleetera olugero olulala, ng'agamba nti Obwakabaka obw'omu ggulu bufaanana n'akaweke ka kaladaali, omuntu ke yaddira, n'akasiga mu nnimiro ye:
32 nako nga ke katono okusinga ensigo zonna; naye bwe kaakula, ne kaba kanene okusinga omuddo gwonna, ne kaba omuti, n'ennyonyi ez'omu bbanga nga zijja, nga zibeera ku matabi gaagwo.
33 N'abagerera olugero olulala nti Obwakabaka obw'omu ggulu bufaanana n'ekizimbulukusa, omukazi kye yaddira, n'akissa mu bubbo busatu obw'obutta, n'okuzimbulukuka ne buzimbulukuka bwonna.
34 Ebigambo ebyo byonna Yesu yabigamba ebibiina mu ngero; naye awatali lugero teyabagamba kigambo:
35 kituukirire ekyayogererwa mu nnabbi, ng'agamba nti Ndyasamya akamwa kange mu ngero; Ndireeta ebigambo ebyakwekebwa okuva ku kutondebwa kw'ensi.
36 Awo n'asiibula ebibiina, n'ayingira mu nju: abayigirizwa be ne bajja w'ali, ne bagamba nti Tutegeeze olugero olw'eŋŋaano ey'omu nsiko eyali mu nnimiro.
37 N'addamu n'agamba nti Asiga ensigo ennungi ye Mwana w'omuntu;
38 ennimiro ye nsi; ensigo ennungi, abo be baana b'obwakabaka; n'eŋŋaano ey'omu nsiko be baana b'omubi;
39 omulabe eyagisiga ye Setaani: amakungula ye nkomerero y'ensi; n'abakunguzi be bamalayika.
40 Kale ng'eŋŋaano ey'omu nsiko bw'ekuŋŋaanyizibwa n'eyokebwa mu muliro; bwe kityo bwe kiriba ku nkomerero y'ensi.
41 Omwana w'omuntu alituma bamalayika be, nabo baliggyamu mu bwakabaka bwe ebintu byonna ebisittaza, n'abo abakola obubi,
42 balibasuula mu kikoomi eky'omuliro: mwe muliba okukaaba amaziga n'okuluma obujiji.
43 Kale abantu abatuukirivu balimasamasa ng'enjuba mu bwakabaka bwa Kitaabwe. Alina amatu, awulire.
44 Obwakabaka obw'omu ggulu bufaanana n'eky'obugagga ekyakisibwa mu lusuku; omuntu n'akiraba, n'akikweka; n'olw'essanyu lye n'agenda n'atunda by'ali nabyo byonna, n'agula olusuku olwo.
45 Nate, obwakabaka obw'omu ggulu bufaanana omuntu omutunzi anoonya eruulu ennungi:
46 bwe yalaba eruulu emu ey'omuwendo omungi, n'agenda n'atunda by'ali nabyo byonna, n'agigula.
47 Nate, obwakabaka obw'omu ggulu bufaanana ekiragala, kye basuula mu nnyanja, ne kikuŋŋaanya ebya buli ngeri:
48 bwe kyajjula, ne bakiwalulira ku ttale; ne batuula, ne bakuŋŋaanyiza ebirungi mu nkanga, ebibi ne babisuula.
49 Bwe kityo bwe kiriba ku nkomerero y'ensi: bamalayika balijja, balyawulamu abantu ababi mu batuukirivu,
50 balibasuula mu kikoomi eky'omuliro: mwe muliba okukaaba amaziga n'okuluma obujiji.
51 Mubitegedde ebigambo bino byonna? Ne bamugamba nti Weewaawo.
52 N'abagamba nti Buli muwandiisi eyayigirizibwa eby'obwakabaka obw'omu ggulu, kyava afaanana n'omuntu alina ennyumba ye, aggya mu tterekero lye ebintu ebiggya n'ebikadde.
53 Awo olwatuuka Yesu bwe yamala engero zino, n'avaayo.
54 Bwe yatuuka mu nsi y'ewaabwe n'abayigiriza mu kkuŋŋaaniro lyabwe, n'okuwuniikirira ne bawuniikirira, ne bagamba nti Ono yaggya wa amagezi gano, n'eby'amaanyi bino?
55 Ono si ye mwana w'omubazzi? nnyina si gwe bayita Malyamu? ne baganda be Yakobo, ne Yusufu, ne Simooni, ne Yuda?
56 Ne bannyina bonna tebali waffe? Kale ono yaggya wa ebigambo bino byonna?
57 Ne bamunyiigira. Naye Yesu n'abagamba nti Nnabbi tabulwa kitiibwa, wabula mu nsi y'ewaabwe, ne mu nnyumba y'ewaabwe.
58 So teyakolayo bya magero bingi olw'obutakkiriza bwabwe.


text:
Okubala
Chapter 20
1 Awo abaana ba Isiraeri, ekibiina kyonna, ne batuuka mu ddungu lya Zini mu mwezi ogw'olubereberye: abantu ne batuula mu Kadesi; Miryamu n'afiira eyo n'aziikibwa eyo.
2 Ne wataba mazzi ga kibiina: ne beekuŋŋaanyiza ku Musa ne ku Alooni.
3 Abantu ne bawakana ne Musa ne boogera nti Singa twafa baganda baffe bwe baafiira mu maaso ga Mukama!
4 Era mw'aleetera ki ekibiina kya Mukama mu ddungu muno, tufiire omwo, ffe n'ebisibo byaffe?
5 Era mwatuggira ki mu Misiri okutulinnyisa okutuyingiza mu kifo kino ekibi? si kifo kya nsigo, so si kya ttiini, so si kya mizabbibu, so si kya mikomamawanga; so tewali mazzi ga kunywa.
6 Musa ne Alooni ne bava mu maaso g'ekibiina ne bagenda ku mulyango gw'eweema ey'okusisinkanirangamu, ne bavuunama amaaso gaabwe: ekitiibwa kya Mukama ne kibalabikira.
7 Mukama n'agamba Musa nti
8 Ddira omuggo ogwo, okuŋŋaanye ekibiina, ggwe ne Alooni muganda wo, mugambire olwazi mu maaso gaabwe, luleete amazzi gaalwo; onobaggira amazzi mu lwazi: bw'otyo bw'onoonywesa ekibiina n'ebisibo byabwe.
9 Musa n'addira omuggo ng'aguggya mu maaso ga Mukama, nga bwe yamulagira.
10 Musa ne Alooni ne bakuŋŋaanyiza ekibiina mu maaso g'olwazi, n'abagamba nti Muwulire nno, mmwe abajeemu; ffe tunaabaggira amazzi mu lwazi muno?
11 Musa n'ayimusa omukono gwe, n’akuba olwazi n'omuggo gwe emirundi ebiri: amazzi mangi ne gavaamu, ekibiina ne banywa n'ebisibo byabwe.
12 Mukama n'agamba Musa ne Alooni nti Kubanga temunzikirizza, okuntukuza mu maaso g'abaana ba Isiraeri, kyemuliva mulema okuyingiza ekibiina kino mu nsi gye mbawadde.
13 Ago ge mazzi ag'e Meriba; kubanga abaana ba Isiraeri baawakana ne Mukama, n'atukuzibwa mu bo.
14 Musa n'atuma ababaka ng'ayima e Kadesi eri Kabaka w’e Edomu, nti Bw'atyo bw'ayogera Isiraeri muganda wo, nti Omanyi ennaku zonna ezaatubaako:
15 bakitaffe bwe baaserengeta mu Misiri, ne tumala mu Misiri ebiro bingi Abamisiri ne batukola bubi ne bakitaffe:
16 awo bwe twakaabira Mukama, n'awulira eddoboozi lyaffe, n'atuma malayika, n'atuggya mu Misiri: era, laba, tuli mu Kadesi; ekibuga ekiri ku nsalo yo enkomerero:
17 ka tuyite, nkwegayiridde, mu nsi yo: tetuliyita mu nnimiro newakubadde mu lusuku lw'emizabbibu, so tetulinywa ku mazzi ag'omu nzizi: tunaatambuliranga mu luguudo lwa kabaka, tetulikyamira ku mukono ogwa ddyo, newakubadde ogwa kkono, okutuusa lwe tuliyita ku nsalo yo.
18 Edomu n'amugamba nti Toliyita mu nze, nneme okukutabaala n'ekitala.
19 Abaana ba Isiraeri ne bamugamba nti Tulirinnyira mu luguudo: bwe tunaanywanga ku mazzi go, nze n'ebisibo byange, kale n'awanga omuwendo gwago: ka mpitemu buyisi n'ebigere.
20 N'agamba nti Toliyitamu. Edomu n'amutabaala n'eggye lingi, n'omukono ogw'amaanyi.
21 Bw'atyo Edomu n'agaana okuyisa Isiraeri mu nsalo ye Isiraeri kyeyava akyuka okuva gy'ali.
22 Ne basitula e Kadesi ne batambula: abaana ba Isiraeri, ekibiina kyonna, ne batuuka ku lusozi Koola.
23 Mukama n'agambira Musa ne Alooni ku lusozi Koola, ku nsalo y'ensi ya Edomu, ng'ayogera
24 nti Alooni anaakuŋŋaanyizibwa eri abantu be: kubanga taliyingira mu nsi gye mpadde abaana ba Isiraeri, kubanga mwajeemera ekigambo kyange ku mazzi ag'e Meriba.
25 Twala Alooni ne Eriyazaali mutabaai we, obalinnyise ku lusozi Koola:
26 Alooni omwambuleko ebyambalo bye, obimwambaze Eriyazaali mutabani we: kale Alooni anaakuŋŋaanyizibwa eri abantu be, era aaaafiira eyo.
27 Musa n'akola nga Mukama bwe yalagira: ne balinnya ku lusozi Koola mu maaso g'ekibiina kyonna.
28 Musa n'ayambula Alooni ebyambalo bye, n'abyambaza Eriyazaali mutabani we; Alooni n’afiira eyo ku ntikko y'olusozi: Musa ne Eriyazaali ne baserengeta ne bava ku lusozi.
29 Awo ekibiina kyonna bwe baalaba nga Alooni afudde, ne bamala ennaku asatu nga bakaabira Alooni, ennyumba ya Isiraeri yonna.


text:
Essuula 5
1 Tonenyanga mukadde, naye omubuuliriranga nga kitaawo abavubuka ng'ab'oluganda:
2 abakazi abakadde nga nnyoko; abato nga bannyoko mu bulongoofu bwonna.
3 Obawenga ekitiibwa bannamwandu ababa bannamwandu ddala.
4 Naye nnamwandu yenna bw'aba n'abaana oba bazzukulu basookenga okuyiga okwegendereza eri ab'omu nnyumba zaabwe, n'okusasula bakadde baabwe: kubanga ekyo kye kikkirizibwa mu maaso ga Katonda.
5 Naye abeera nnamwandu ddala n'alekebwa yekka, asuubira Katonda, n'anyiikiranga okusaba n'okwegayiriranga emisana n'ekiro.
6 Naye oyo awoomerwa ebinyumu ng'afudde newakubadde ng'akyali mulamu.
7 Era n'ebyo obalagire, balemenga okubaako eky'okunenyezebwa.
8 Naye omuntu yenna bw'atajjanjaba babe n'okusinga ab'omu nnyumba ye nga yeegaanyi okukkiriza, era nga ye mubi okusinga atakkiriza.
9 Nnamwandu yenna tawandiikibwanga nga tannatuusa myaka nkaaga, eyafumbirwa omusajja omu
10 asiimibwa mu bikolwa ebirungi oba nga yaleranga abaana, oba nga yayanirizanga abagenyi, oba nga yanaazanga abatukuvu ebigere, oba nga yabeeranga ababonaabona, oba nga yagobereranga nnyo buli kikolwa ekirungi.
11 Naye bannamwandu abakyali abato obagaanenga: kubanga bwe balikabawala eri Kristo, nga baagala okufumbirwa;
12 nga bazza omusango kuba basuula okukkiriza kwabwe okw’olubereberye.
13 Era ate bayiga okubeeranga abagayaavu, nga batambulatambula okubuna amayumba naye tebagayaala bugayaazi, naye balina olugambo n'akajanja nga boogera ebitasaana.
14 Kyenva njagala abakyali abato bafumbirwenga, bazaalenga abaana, bafugenga ennyumba, balemenga okuwa omulabe ebbanga w'ayima okuvuma:
15 kubanga waliwo kaakano abaakyuka okugoberera Setaani.
16 Omukazi yenna akkiriza bw’abanga ne bannamwandu, abayambenga, era ekkanisa eremenga okuzitoowererwa, eryoke eyambenga bannamwandu ddala ddala.
17 Abakadde abafuga obulungi basaanyizibwe okuweebwanga ekitiibwa emirundi ebiri, okusinga abafuba mu kigambo n'okuyigiriza.
18 Kubanga ekyawandiikibwa kyogera nti Tosibanga mumwa gwa nte ewuula eŋŋaano. Era nti Akola emirimu asaanira empeera ye.
19 Tokkirizanga kiroope ku mukadde awatali bajulirwa babiri oba basatu.
20 Aboonoona obanenyezanga mu maaso g'abantu bonna, era n'abalala balyoke batyenga.
21 Nkukuutirira mu maaso ga Katonda, ne Kristo Yesu, ne bamalayika abalonde, weekuumenga ebyo awatali kusaliriza, nga tokola kigambo olw'obuganzi.
22 Toyanguyirizanga kussaako mikono ku muntu yenna, so tossanga kimu na bibi by'abantu abalala: weekuume obeerenga mulongoofu.
23 Tonywanga mazzi gokka, naye onywanga ne ku mwenge katono olw'olubuto lwo n'olw'okulwalalwala.
24 Waliwo abantu ebibi byabwe biba mu lwatu; nga bibakulembera okugenda mu musango; era n'abalala bibavaako nnyuma.
25 Era bwe kityo n'ebikolwa ebirungi biba mu lwatu; ne bwe kitaba bwe kityo tebirirema kwolesebwa.